
ד"ר שמואל לוי

מנהל רפואי

ב"ח נאות התיכון (קוד מוסד 23786)

רח' טולוז 8

תל אביב

ד"ר לוי  הנכבד,
הנדון :  

סיכום הבקרה בבי"ח נאות התיכון  
1. בתאריך 2-3.8.16 נערכה בקרה מתוכננת לפני חידוש רישוי בבית החולים מטעם האגף
לגריאטריה.
2. מטרת הבקרה הייתה לבחון את הטיפול הרפואי, הסעודי ושל שאר מקצועות הבריאות וכן השירותים האחרים הניתנים לחולים המאושפזים בבית - החולים.
3. המנהל הרפואי:
ד"ר שמואל לוי  
מ.ר. 14634
4. להלן הרכב הצוות ותחום בקרתו  :
· רפואה


-
ד"ר ספואת אבו ריא, רופא בכיר, אגף לגריאטריה.
· טיפול סיעודי

-
ד"ר דורית רובינשטיין, אחות מפקחת ארצית בגריאטריה.
·        גב' ויויאן רביד, אחות מפקחת ארצית בגריאטריה.
· תזונה


-
גב' סיגלית לבונסקי, מרכזת תחום בקרה ארצי בגריאטריה.   
                                             -          גב' דורית יצחקי, מרכזת תחום בקרה ארצי בגריאטריה.
· פיזיותרפיה

-
גב' חנה קפקא, מרכזת תחום בקרה ארצי בגריאטריה.
·       גב' ענת צח, מרכזת תחום בקרה ארצי בגריאטריה.
· ריפוי בעיסוק

-
גב' שרית רבינוביץ, מרכזת תחום בקרה ארצי בגריאטריה.      
·         ד"ר מעיין כץ, מרכזת תחום ארצי בגריאטריה.
· עבודה סוציאלית

-
גב' ניצה אורלין, מרכזת תחום בקרה ארצי בגריאטריה.
                                                 -        גב' אסתר נתיב- ארד, מרכזת תחום בקרה ארצי בגריאטריה.
· קלינאות תקשורת
-
גב' אורלי ברגרזון-ביטון, מרכזת תחום בקרה ארצי בגריאטריה.
· רוקחות


-
גב' חגית קרמר, רוקחת , מחוז תל אביב.
· בריאות הסביבה

-
מר גרגורי רודשטיין, ס. מפקח ארצי לבריאות הסביבה.
· תשתיות ותחזוקה

-
מר חיים פרקש וגב' סיגל קורדובה, 
הח"מ.
 
כ ל ל י   :
בי"ח נאות התיכון נמצא בשכונת עג'מי ביפו, בחלקו צופה לים, מוקף בחצר יפה ומטופחת.  

בשנה האחרונה נערכו שינויים מבניים וארגוניים בבית החולים, בהובלתם של המנהל הרפואי, מנהלת הסיעוד, המנהל האדמיניסטרטיבי החדש והצוות הבכיר. אחת מהמחלקות לגריאטריה שיקומית עברה לקומה אחרת וכעת שתי המחלקות השיקומיות נמצאות בקומה אחת. מחלקה חדשה להנשמה ממושכת נפתחה במאי השנה ואוכלסה בהדרגה  בחודשים שעברו מאז.

בבית החולים מתקיימים תהליכים מוסדיים בנושא מניעת זיהומים ובטיפול נאות בנשאי חיידקים עמידים. בנושא חיסון עובדים יש לפעול על פי נהלי האגף לגריאטריה.

בקומת הכניסה לבי"ח מחלקה לתשושים, בה שהו  9 דיירים ביום הבקרה. מחלקה זו פועלת מזה מספר שנים ללא רישיון של משרד הרווחה. יש להתאים את רישיון בי"ח למחלקות הפועלות בפועל בבי"ח. יש להתאים את מספר המאושפזים במחלקה סעודית ב' לתנאי הרישיון. להלן הרישיון מול המאושפזים בפועל:
	שם המחלקה
	שם המחלקה בבית החולים
	מספר מיטות 

ברישוי
	מספר מאושפזים 
בפועל

	גריאטריה שיקומית  א'
	ב1
	29
	30

	גריאטריה שיקומית ב'
	ב2
	35
	34

	סיעודית א'
	א1
	32
	34

	סיעודית ב'
	ג1
	36
	43

	סיעוד  מורכב תומך א'
	ג2
	36
	37

	סיעוד  מורכב תומך ב'
	לא קיימת בפועל
	14
	-

	תשושי נפש
	ה
	30
	32

	הנשמה ממושכת
	ד
	22
	19

	סה"כ
	
	234
	229


הבקרה נערכה מדגמית במחלקות הבאות: גריאטריה שיקומית א' (ב'1), סיעוד מורכב תומך א' (ג'2), הנשמה ממושכת (ד'), סיעודית ב' (ג'1) ומחלקה לתשושי נפש (ה').

לביה"ח אישור כיבוי אש עד 9/12/2016
לביה"ח יש תעודת כשרות.
מצ"ב נספח א' - טבלה הכוללת הערכות צוות הבקרה, נספח ב' בו פירוט ממצאי בקרה , נספח ג'- פירוט כ"א  ונספח ד' – רמת איכות הטיפול.

המנהל  הרפואי מתבקש להעביר עותק מדו"ח זה  לשאר חברי הנהלת המוסד ( למנהל האדמיניסטרטיבי ולמנהלת הסיעוד- אחות ראשית). על הנהלת המוסד להודיע ללשכת הבריאות מחוזית תל אביב , ולאגף גריאטריה במייל pniot.geriatrya@MOH.GOV.IL, על תכנית תיקון התחומים לשיפור וזאת תוך חודש ימים מעת קבלת הדו"ח.

לשכת בריאות  מחוזית תל אביב מתבקשת לוודא תיקון הליקויים כפי שמצוינים.

                                                             בברכה, 

          מר חיים פרקש  
        ראש צוות הבקרה




ד"ר אירית לקסר

 



                      מנהלת המחלקה לסטנדרטים ואכיפה
העתקים:
מר משה בר- סימן טוב, מנכ"ל משרד הבריאות, ירושלים.
ד"ר ורד עזרא, ראשת מינהל רפואה, משרד הבריאות, ירושלים.
ד"ר אהרון כהן, ראש אגף גריאטריה, משרד הבריאות, ירושלים.

ד"ר דרור גוברמן, הממונה על הרישוי, משרד הבריאות, ירושלים.

ד"ר פנחס ברקמן, מנהל המחלקה לשירותים מוסדיים, אגף גריאטריה, ירושלים.
ד"ר רבקה שפר, רופאה מחוזית, לשכת בריאות מחוזית תל אביב.

ד"ר בת שבע כץ - פורת, גריאטרית מחוזית, לשכת בריאות מחוזית תל אביב.

מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים.
גב' א. מרקוביץ, ממונה תאום ארגון ובקרה, אגף גריאטריה, משרד הבריאות, תל-אביב.
צוות בקרה ארצי.

נספח א' – ריכוז ציוני בקרה במחלקות השונות  

	טווח ציון      
סוגי מחלקות
	רפואה
	סיעוד
	תזונה
	פיזיותרפיה
	ריפוי בעיסוק
	עבודה סוציאלית
	*רוקחות 

	בריאות הסביבה

	
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1

	 סיעודיים
ותשושי נפש
	
	
	X
	
	
	
	
	X
	
	
	
	
	
	
	X
	
	
	
	X
	
	
	
	
	
	
	X
	
	
	
	
	
	X
	
	
	
	
	X
	
	
	
	
	
	
	
	X
	
	
	

	  סיעוד מורכב תומך
	
	
	X
	
	
	
	
	X
	
	
	
	
	
	
	X
	
	
	
	X
	
	
	
	
	
	
	X
	
	
	
	
	
	X
	
	
	
	
	X
	
	
	
	
	
	
	
	X
	
	
	

	 גריאטריה שיקומית
	
	
	X
	
	
	
	
	X
	
	
	
	
	
	X
	
	
	
	
	X
	
	
	
	
	
	
	X
	
	
	
	
	
	X
	
	
	
	
	*
	
	
	
	
	
	
	
	X
	
	
	

	הנשמה ממושכת 
	
	
	X
	
	
	
	
	
	X
	
	
	
	
	
	X
	
	
	
	X
	
	
	
	
	
	
	
	X
	
	
	
	
	X
	
	
	
	
	X
	
	
	
	
	
	
	
	X
	
	
	


	הציון
	טווח הציון
	הערכה מילולית

	1
	1-65
	נכשל

	2
	66-72
	טעון שיפור רב

	3
	73-79
	טעון שיפור

	4
	80-86
	טוב

	5
	87-93
	כמעט טוב מאוד

	6
	94-100
	טוב מאוד


*לא נבדק
נספח ב' -  ממצאי הבקרה והנחיות לתיקון
1.  רפואה  :
מח' סיעודיות/תשושי נפש:  85%  
  


 
מח' לסיעוד מורכב תומך:   85%
מח' לגריאטריה שיקומית:    84%
מח' להנשמה ממושכת : 85%


בקרת העבודה הרפואית במוסד כוללת את התחומים הבאים :

1. עבודת המנהל הרפואי.

2. קבלה רפואית.

3. סיכום תכנית הטיפול בקבלה.

4. מעקב רפואי שוטף.

5. מתן הוראות רפואיות ותרופות לפי הנהלים.

6. מעקב בדיקות מעבדה.

7. בדיקה תקופתית.

8. ישיבות צוות רב מקצועי.

9. מעקב, רישום ומסקנות מדוחות אירועים חריגים (נפילות).

10. רפואה מונעת.

11. סיכומי חולים שעזבו את המוסד.

12. ייעוץ ותקשורת בין הרופא לשאר הצוות.
מערך ניהולי: 
המנהל הרפואי הוא רופא מומחה בפנימית ובגריאטריה. 
חברי צוות ההנהלה (מנהל רפואי, אדמיניסטרטיבי ומנהלת הסיעוד) נפגשים לצורך מתן פתרונות שוטפים בהתנהלות בית החולים. לציין שהמנהל הרפואי של המרכז הגריאטרי "נאות התיכון" ביפו, הוא גם המנהל הרפואי של המרכז הגריאטרי "נאות המושבה" בנס ציונה, שני המוסדות נמצאים באותה בעלות.  דווח שקיים מכשיר לצילומי רנטגן נייד לצורך צילומי שלד וחזה, כולל פענוח רנטגנולוג פעם בשבוע.
כוח אדם רפואי: 
בצוות הקבוע של בית החולים הגריאטרי עובדים ארבעה רופאים מומחים בגריאטריה כולל המנהל הרפואי, חלקם מומחים גם בפנימית, שני רופאים מומחים בשיקום וברפואה פיזיקאלית, ותשעה רופאים לא מומחים. קיימת חלוקת עבודה לפי המחלקות. יש לציין  שבשתי מחלקות סיעודיות  עובדת כרופאת בית, רופאה מומחית בגריאטריה. 

יועצים: 
דווח על השגת הסכם עם רופא מומחה במחלות זיהומיות (מבי"ח "אסף הרופא"). דווח שהוא חלק מוועדה זיהומית מוסדית, בנוסף לייעוץ השוטף במחלות הזיהומיות. דווח על הסכמים עם רופאים מומחים בפסיכיאטריה, אורתופדיה, המטולוגיה, פלסטיקה וגריאטריה  כיועצים קבועים בתחום מומחיותם. 
זמינות שירות מעבדה, צילומי רנטגן, בנק דם: 
הושגו הסכמים לביצוע בדיקות דם דחופות, צילומים באופן דחוף ולמתן עירויי דם עם הגורמים הרלוונטיים בבית החולים הכללי "וולפסון" (לא נותנים עירויי דם במוסד). לא נמסרו פרטים לגבי היקף ניצול הסכמים אלו. 
התארגנות מוסדית לניהול הטיפול בנשאי חיידקים עמידים, מניעת זיהומים: קיימת התארגנות לניהול תקין של הטיפול בחיידקים עמידים ובעיות אחרות הקשורות לטיפול במחלות זיהומיות ושימוש מושכל באנטיביוטיקה, כנדרש בחוזר מינהל רפואה  לתפעול מחלקות גריאטריה סיעוד מורכב מס.4/2010. נכתבו נהלים פנימיים וקיימת התייחסות  להיבטים הקשורים למחלות זיהומיות בכול מחלקות בית החולים, הסיעודיות / לתשושי נפש וגריאטריה שיקומית. 
דווח על קיום ועדה זיהומית מוסדית, אשר בראשה עומדת אחות.
התארגנות מוסדית לניהול הטיפול הפליאטיבי:  
קיימת התארגנות מוסדית לניהול הטיפול הפליאטיבי, יש נוהל מובנה לתהליך של קבלת ההחלטות / ניהול הטיפול הפליאטיבי, בהשתתפות הצוות של המרכז הגריאטרי, המטופל / בני משפחה ובהשתתפות הרופאים. אחת מרופאות הבית סיימה הכשרה בטיפול התומך לאחרונה.
התייחסות פרטנית לפי מחלקות: 
המחלקה גריאטריה סיעודית / תשושי נפש:
יש אישור למתן טיפול לווריד IV.

כללי: 
בפועל ביום הבקרה היו שתי מחלקות סיעודיות ומחלקה אחת לתשושי נפש. חישוב כוח אדם והניקוד למתן הבונוסים בוצע על פי המצב בפועל. 

חוזקים:

1. המנהל הרפואי הוא מומחה בגריאטריה.
2. בשתי מחלקות סיעודיות רופאת הבית היא מומחית בגריאטריה, היקף משרתה בהתאם לדרישות משרד הבריאות.
תחומים לשיפור ותיקון:

1. להקפיד על תיעוד ההמלצות של מומחה בגריאטריה  במחלקה לתשושי נפש ובמחלקה הסיעודית בה רופא הבית אינו מומחה. 
2. להקפיד על עדכון ורישום מחלות חריפות במהלך האשפוז.
3. בתוכנית הטיפול בקבלה הרפואית, להרחיב את ההיבטים הקשורים לבעיות גריאטריות ולהתייחס לבעיות הספציפיות של המטופל לפי האבחנות.
4. להרחיב את הדיונים וכמובן לתעדם, במקרים של מטופלים המקבלים טיפול אנטי פסיכוטי.
5. בבדיקה יזומה תקופתית, יש להתייחס לשינויים במצבם הקוגניטיבי ו/או תפקודי של המטופלים.
6. להקפיד על תיעוד דיווח ותוכנית הרופא בישיבות צוות רב מקצועי. 
7. היכרות הרופאים עם המטופלים חלקית.
8. הרישום לטיפול לווריד חסר ולא לפי הנהלים (ללא מעורבות של רופא בכיר וללא דווח רציף ובדיקה גופנית בהתאם).
המחלקה לסיעוד מורכב תומך:

כוח אדם: 
במחלקה לסיעוד מורכב תומך עובד כמנהל רפואי בהיקף של כחצי משרה (21 ש"ש) רופא מומחה בגריאטריה ועוד שני רופאי בית, לא מומחים. ביום הבקרה הרופא המומחה לא נכח במחלקה, הבקרה התנהלה מול שני רופאי הבית והמנהל הרפואי של המוסד כולו ורופאה בכירה.
חוזקים:  
1. בית החולים דווח על ישום הנחיות חוזר מינהל רפואה 4/2010 לביצוע בדיקות וצילומים דחופים.    
2. תמהיל החולים כלל חולים אונקולוגיים כחולי הוספיס, חולי דיאליזה, חולים עם טרכיוסטומה וחולים עם פצעים בדרגה מתקדמת.
תחומים לשיפור ותיקון:       

1. להקפיד לציין באבחנות ולתעד בקבלות / במעקב רפואי שוטף את הסיבות הרפואיות בגללן החולה הוגדר בסטאטוס "סיעוד מורכב" תוך שימוש בדירוג חומרת המחלה, הערכת התחזית של מחלות אלו ועל פי נתונים בספרות המקצועית ( הערה חוזרת). 
2. להקפיד על דווח מצב הרוח של המטופל ולתעד סיבת התחלת הטיפול האנטי דכאוני.
3. להקפיד על מתן טיפול לווריד לפי הנהלים כולל מעורבות רופא בכיר וביצוע תיעוד ומעקב בהתאם להנחיות.
4. להרחיב דיונים בישיבות הצוות הרב מקצועי.
5. להתייחס למצב התפקודי והקוגניטיבי בקבלה תוך שימוש בכלי מתוקף.
המחלקה לגריאטריה שיקומית: 

כוח אדם: 
בכול אחת מהמחלקות השיקומיות יש רופא מומחה בשיקום וברפואה פיזיקאלית. המנהל הרפואי, מומחה בגריאטריה, מתפקד כמנהל ה"החטיבה השיקומית" של בית החולים הגריאטרי. במחלקות אלו עובדים ארבעה רופאים תחומיים, דווח שהיקף משרותיהם של כול אחד מרופאים אלו הוא משרה. בשתי המחלקות מתקבלים כול סוגי המטופלים המתקבלים לצורך השיקום.
חוזקים: 

1. תמהיל המטופלים תואם לסיווג מחלקה לגריאטריה שיקומית.
2. רופא מומחה באורטופדיה כיועץ בתחום מומחיותו. פעם בשבוע יועץ אורתופדי נותן ייעוצים בתחום.
3. מתבצע שיקום קטועים, בשיתוף פעולה עם מרפאות אורטופדיות מוסמכות למתן אישור להרכבת פרוטזות. 
4. הרופאים הבכירים מעורבים בתהליך קבלת המטופלים.
תחומים לשיפור ותיקון: 

1. מומלץ לרכז את תוצאות הטיפול השיקומי לאורך זמן, תוך ניתוח סטטיסטי של תוצאות  הטיפול, לצורך מעקב ושיפור תוצאות  הטיפול  השיקומי. 
2. לעדכן תאריך הופעת המחלות למשל תאריך הופעת האירוע המוחי.
3. אין סיכום ברוב ישיבות הצוות הרב מקצועי.
4. לשפר התייחסות וטיפול בחולים עם דיכאון.
5. לציין בקבלה הרפואית את הפצע הניתוחי ולתארו.
6. יש למנות רופא מומחה בגריאטריה בכול אחת מהמחלקות גריאטריה שיקומית, בהיקף משרה תואם את דרישות משרד הבריאות (חוזר מינהל רפואה 4/2009). עדיין, המנהל הרפואי של בית החולים, העובד גם כמנהל של מרכז גריאטרי אחר, רופא מומחה בגריאטריה, נותן גיבוי מקצועי בשתי המחלקות לגריאטריה שיקומית.
7. בקבלה,  במעקב רפואי שוטף ובמכתב שחרור יש להרחיב את הדיונים לגבי טיפול ומניעת גורמי הסיכון שבגללם המטופל עבר שיקום. 
מחלקה להנשמה ממושכת
לציין בקרה ראשונה ועדיין נבנים תהליכי העבודה.

מחלקה חדשה יחסית, נפתחה בתאריך 01.05.16, המחלקה אוכלסה בהדרגה. 

חוזקים:
1. מנהל המחלקה רופא מומחה בגריאטריה, בעל ניסיון בתחום המונשמים, לשעבר מנהל מחלקת מונשמים במשך מספר שנים. 

2. יש שני רופא בית שמבצעים העבודה הרפואית היומיומית

3. יועץ המחלקה, פרופסור, היה מנהל טיפול נמרץ הדסה. 

4. יש כונן ותורנים. 
5. הרופאים הבכירים מעורבים בתהליך קבלת המטופלים כולל לרוב בדיקה פיזית טרם קבלתו.

6. נעשה שימוש בכלי LCFS לצורך הערכת המטופלים.

7. נעשה שימוש ברשומה ממוחשבת (תכנת "אבות"), עם התאמה למחלקה להנשמה ממושכת.

8. מתקיימות ישיבות צוות וקיים תיעוד שלהן.

9. נבנו תהליכם למצבים של גמילה מהנשמה,דווח על מטופל שנגמל מהנשמה ושוחרר בחודש האחרון.

10.קיים קשר עם היחידה לטיפולי בית בקופ"ח.

11.נרכשו מנשמים מתקדמים אחידים לכל המחלקה. 

12.קיים מסך להתראת מנשם.

13. ביום הבקרה היו שני מטופלים בבידוד עקב נשאות חיידקים עמידים מסוג VRE  CRE. 
תחומים לשיפור ותיקון:
1. להקפיד על תיעוד וביצוע תוכנית מורחבת ומותאמת למטופלים בקבלה ובמהלך ישיבות הצוות.

2. לתעד ברשומה הרפואית בהרחבה במיוחד בזמן מחלה חריפה.
3. לעדכן תאריך וגילוי מחלות במהלך האשפוז.

2.  
טיפול סיעודי  :
מח' סיעודית ותשושי נפש:  88%

מח' לסיעוד מורכב תומך : 88%

מח' לגריאטריה שיקומית: 92%

מח' להנשמה ממושכת : 84%

כללי    :

נושאים מבוקרים – התייחסות לנושאים וקריטריונים בכלי הבקרה: כוח אדם.  

1. אומדן סעודי ורשום.

2. תכנית טפול בקבלה לאשפוז.

3. מעקב סעודי.  

4. תרופות.

5. הבטחת סביבה בטוחה.
6. תקשורת.
7. הזנה והאכלה.

8. הפרשות.
9. היגיינה אישית ולבוש.
10. שמירת שלמות העור.
11. תנועתיות ותנוחה.
12. קשר עם המשפחה.
13. עדכון מקצועי.
14. הדרכה והערכת צוות.
15. טיפול בכאב.
16. זכויות החולה.
התרשמות כללית:

במוסד מונו נאמני נושא בתחומים שונים הכוללים: מניעה וטיפול בפצעים (אחות מהמחלקה לסיעוד מורכב תומך, עברה הכשרה) טיפול בכאב (אח ממחלקה סיעודית, עבר הכשרה), מניעת זיהומים (אחות מסיעוד מורכב תומך, עברה הכשרה) מניעה וטיפול בעצירות (אח מסיעודית, לא עבר הכשרה) וניהול סיכונים. נבנו תהליכי עבודה, הדרכות הצוות מתבצעות בכל אחד מהתחומים. עם זאת עיבוד נתונים הוצג במהלך הבקרה בתחום מניעת זיהומים בלבד. במהלך השנה האחרונה חלו שינויים רבים במוסד כולל שינויים מבניים וארגוניים. התחלף המנהל האדמיניסטרטיבי. בוצעו שינויים במערך הבכיר בסיעוד: התחלפו אחיות אחראיות במחלקה סיעודית ומחלקה לתשושי נפש, גויסה אחות אחראית חדשה לאחת המחלקות השיקומיות ולמחלקה להנשמה ממושכת. לפני כשלושה חודשים נפתחה המחלקה להנשמה ממושכת. מחלקה סיעודית שופצה והותאמה למחלקה שיקומית ומחלקה שיקומית א' הועברה אליה.  
האחות הראשית  - ותיקה במוסד ובתפקידה.  סגנה – כשלש שנים  בתפקידו, מועסק במוסד במשרה מלאה, בעל ידע ומוטיבציה לקדם את התהליכים בתחום הסיעוד, מתמצא היטב ומעורב בכל הנעשה בין כותלי המוסד. יש לדאוג שכל עובדי המוסד יהיו מחוסנים ע"פ דרישות משרד הבריאות. 

חוזקים ברמה המוסדית:

1. רוב ההערות מבקרות קודמות טופלו במלואן או במרביתן, קיימת מגמה חיובית ואווירה טובה של עשייה.
2. כוח אדם: הצוות הסיעודי במוסד ברובו הוא יציב והתחלופה בו נמוכה ביותר. לאחרונה מונו שני אחים אחראיים למערך הכרוני, אחים החדשים בתפקיד הניהול שעבדו במוסד קודם. כן גויסו אחויות אחראיות חדשות לאחת המחלקות לגריאטריה שיקומית ולמחלקה להנשמה ממושכת. 
3. חומרי הסברה למשפחות: במחלקות המוסד נמצאו דפי הסבר למשפחות בתחומים רבים הרלוונטיים לתחומי האשפוז במוסד. מומלץ לפעול לתרגומם והנגשתם לאוכלוסיות השונות המטופלות כיום במוסד (ראו הערה מבקרה קודמת).  
4. ביקור בקר מאורגן: כל יום בשעה 10:00 לערך מתקיים ביקור בכל מחלקות המוסד בשיתוף סגן מנהל הרפואי, האחות הראשית, ראש השירות הסוציאלי וראשי תחומים נוספים לעדכון ופתרון בעיות דחופות.  
5. חידוש הציוד:  רכישת ציוד טיפולי חדש למחלקות המוסד נמשך משנה קודמת. במחלקות לגריאטריה פעילה, רוב הציוד הוא חדיש כמו ארונות תרופות, עגלות טיפולים ועוד. עם זאת המיטות ומזרונים במחלקות סיעודיות ותשושי נפש הן ישנות ודורשות חידוש. 
6. הכשרת צוות: במוסד יש מטפלים בכירים שהוכשרו במסגרת הרשת להם הואצלו סמכויות של ליווי והדרכת מטפלים חדשים, חלוקת עבודה. פעם בחודש מתקיימת ישיבת צוות של מטפלים בכירים בכל המוסד. המטפלים הבכירים משתתפים בישיבות צוות רב מקצועי.
7. פרוייקטים:
1. שיפור חוויית האכילה – סביבת האכילה שונתה, יש מפות על השולחנות, שיפור בכלי האוכל.
2. בקרות פנימיות – מתקיים במסגרת יומית או חודשית, בקרת רישום ותיעוד נושא הדיווח הסעודי.
תחומים לשיפור ותיקון ברמה המוסדית:
1. כללי :
יש לרכוש דפיברילטורים נוספים על פי הדרישות של המינהל לתכנון פיתוח ובינוי מוסדות רפואה. ביום בקרה נמצא כי בכל הבניין יש רק דפיברילטור אחד! יש לוודא כי כל הצוותים במחלקות השונות יודעים את מיקומו של  הדפיברילטור הנייד הנמצא במוסד וכיצד ניתן להפעילו.
2. טיפול פליאטיבי:  יש לפעול לקידום גישה פליאטיבית בכל מחלקות בית החולים, אך בעיקר במחלקה לסיעוד מורכב תומך והנשמה ממושכת. יש לשלוח צוות ייעודי, הממונה על הטיפול בנושא בבית החולים, להכשרה במסגרת ייחודית העוסקת בטיפול הפליאטיבי מעבר ללימודים בקורס "אשל"- התמודדות עם המוות. מזה מספר שנים העבודה בתחום הפליאטיבי מתמקדת בעיקר בדיונים ומפגשי למידה עבור הצוות המטפל בלבד. יישום תהליכי עבודה ממשיים בקרב המטופלים, הוחל רק באופן מינורי ועדיין לא עומד בדרישות.
3. לבוש והנעלה מתאימה:  יש להקפיד על הנעלה מתאימה לכל המטופלים במחלקות בית החולים ובמיוחד במחלקות לתשושי נפש ולגריאטריה שיקומית. במחלקות הסיעודיות ובתשושי נפש נצפו מספר מטופלים נועלים כפכפים או נעלי קרוקס לא מתאימות, במחלקה השיקומית יש לציין שיש שיפור אך עדיין לא מספק. הנעלה לא תואמת, פוגעת ביציבה והליכה של המטופלים, עלולה לפגוע בבטיחות המטופלים ובהשגת המטרות השיקומיות.  
4. הדרכה והערכת צוות: נאמני נושא: קיימים נאמני נושא בתחומים השונים, אך בטיפול בפצעים ומניעת זיהומים הם מגיעים מקרב המחלקות הפעילות. יש לדאוג למנות נאמני נושא מקרב הצוות המגיע מהמחלקות הסיעודיות, בנוסף לאלו מהמחלקות הפעילות. כמו כן,  מומלץ שבכל מחלקה ימונה רפרנט לנושא על מנת שהפעילות בכל תחום תהיה יעילה יותר.
תקינת כוח אדם: 

מחלקות סיעודיות ותשושי נפש

אחיות : על פי  הדרישה הקיימת.
מטפלים / כוחות עזר : על פי הדרישה הקיימת.
מחלקה לסיעוד מורכב תומך

אחיות : על פי הדרישה הקיימת.
מטפלים / כוחות עזר : על פי הדרישה הקיימת.
מחלקות לגריאטריה שיקומית

אחיות :  על פי הדרישה הקיימת.
מטפלים / כוחות עזר :  על פי הדרישה הקיימת.
מחלקה להנשמה ממושכת

אחיות : על פי הדרישה הקיימת.
מטפלים / כוחות עזר :  על פי הדרישה הקיימת.
חוזקים במחלקות סיעודיות ותשושי נפש:
כוח אדם: 

מחלקה הסיעודית ב' (ג1) - מונה לפני כארבעה חודשים אח אחראי חדש, שעבד במחלקה כשנתיים טרם מינויו. האח בעל יוזמה ומוטיבציה רבה ללמוד ולקדם את המחלקה. כבר כיום ניתן לראות שינויים הקשורים לפועלו, הכוללים בין השאר שמירה והקפדה על הניקיון בסביבה הציבורית, הפחתה במספר ההגבלות של מטופלים. 

מחלקה לתשושי נפש - מונתה אחות אחראית חדשה, שבעברה עבדה במוסד כמזכירה, הוכשרה כאחות מוסמכת, יצאה לעבוד בחו"ל ולאחרונה חזרה לעבוד במוסד. כבר כיום ניתן לראות שינויים הקשורים לפועלה, הכוללים בין השאר שינויים בסביבת המחלקה, המחלקה יותר נקיה ומאורגנת, שונתה הושבת המטופלים בפריסת השולחנות בחדר יום, המטופלים יותר רגועים וישנה הפחתה במספר ההגבלות של מטופלים. חלוקת עבודה של צוות המטפלים – בשתי המחלקות, סיעודית ותשושי נפש, נראה שיש תוכנית עבודה מובנית ומאורגנת למטפלים, המאפשרת שמירה על ניקיון ותחזוקה הולמת של הציוד.
תרופות :

בשתי המחלקות שנבדקו בבקרה, הצוות היה מיודע לגבי תרופות ברות סיכון ונמצא כי ישנו שימוש באמצעים המאפשרים זיהוי התרופות. 

תחומים לשיפור ותיקון במחלקות סיעודיות ותשושי נפש:
1. אומדן סיעודי ולקיחת אנמנזה: יש להקפיד לציין את שמות קרוביהם של המטופלים המהווים אנשי קשר וכן במידה ויש למטופל אפוטרופוס. במחלקה לתשושי נפש יש לבצע בקבלה ובמעקב השוטף אומדן התנהגות לכל המטופלים ולאלו הרלוונטיים במחלקות האחרות. 
2. מעקב ודווח סעודי : יש להקפיד לעקוב ולדווח באופן רציף אחר מטופלים שמצבם לא  יציב, כמו מטופלים החוזרים מאשפוז, מטופלים המקבלים טיפול קבוע נגד כאבים ועדיין מתלוננים על כאב.
3. הבטחת סביבה: יש להדריך את הצוותים במחלקות השונות, על אופן מילוי דוח אירוע חריג וחשיבות המעקב אחר מצב המטופל.  יש לתעד ולדווח כל אירוע חריג ולהקפיד ליידע את המשפחה בזמן. יש לפעול ליישום המלצות שהתקבלו בדיון וניתוח של האירוע החריג, על מנת להימנע מהישנות האירועים. 
4. קשר עם משפחה : יש לתעד בהרחבה את המפגשים עם בני המשפחה, לציין את מטרת הפגישה, הגורם שנכח בפגישה והנושאים שנדונו.  יש ליידע את המשפחה בכל שינוי במצב המטופל, כולל בקבלת החלטה על הגבלה פיזית של מטופל, לאחר אירוע חריג או החלטה על שינוי בטיפול תרופתי .
5. טיפול בכאב :  יש להתייחס לנושא הכאב אצל כל המטופלים המאובחנים כסובלים מכאב או נמצאים בסיכון לכאב. לדוגמה, אצל מטופלים הסובלים ומטופלים בפצעים, או לאחר אירוע חריג כמו נפילות/חבלות, לעקוב אחרי מצבם בדווח סיעודי שוטף. לא נמצאה התייחסות לכאב אצל מספר מטופלים שסבלו מפצעים, מחלות חריפות, לאחר אירועים חריגים (ראו הערות מבקרות קודמות). 
6. עדכון מקצועי : טיפול פליאטיבי:  יש לשלוח אחיות להכשרה בתחום הפליאטיבי.
7. תקשורת : בישיבות הצוות הרב-מקצועי יש להתייחס להחלטה על הגבלה הפיזית והסיבה בשלה המטופל הוגבל. 
8. שחרור / הפניית המטופל : בשליחת מטופל לבית חולים לאשפוז, או לחדר מיון בשל אירוע חריג, יש לצרף מכתב סעודי מסכם הכולל את מצבו התפקודי של המטופל בעת הפנייתו לאשפוז, הסיבה וההתערבות שבוצעה טרם ההפניה, פריטים אישיים הנמצאים בשימוש המטופל (משקפיים, שיניים תותבות) ועוד (ראו הערות מבקרות קודמות). 
9. היגיינה אישית ולבוש : יש להקפיד על שימוש בנעלים תואמות, במיוחד למטופלים מתהלכים. במחלקה לתשושי נפש נצפו מספר מטופלים שהנעלים שלהם לא היו מספיק בטיחותיות. 
מחלקה לסיעוד מורכב תומך:

למחלקה אחות אחראית חדשה, עדיין בחפיפה, בעלת תואר שני וקורס על בסיסי בבריאות הציבור ובטיפול נמרץ. למרות שהמחלקה ישנה ודורשת שיפוץ הצוות שומר על ניקיונה וטיפוחה. 
פרופיל המטופלים: 4 מטופלים עם סטומה, חולי דיאליזה, 16 חולים אונקולוגיים מתוכם 5 אקטיבים (מקבלים טיפול כימי/ביולוגי/קרינתי), 35 פצעי לחץ, חולה עם 3 פצעים ורידיים, מטופל עם פצע ניתוחי. 9 מטופלים עם טיפול חמצן קבוע, 2 עם BIPAP  4 מטופלים מקבלים הזנה אנטראלית (3 זונדה ו-1 (PEGׂׂ, 7 מטופלים עם קטטר, 2 בבידוד מגע ואחד בבידוד הגנתי.

חוזקים של המחלקה:

1. עדכון מקצועי: הוכשרו 2 מטפלים בכירים בפדיקור רפואי. הטיפול נעשה בתאום עם המשפחה, מחוץ לשעות העבודה ועל חשבון המשפחה.
2. כאב: מתועד מעקב אחרי השפעת הטיפול, מטופלים עם פצעים מקבלים תרופות נגד כאב לפי הטיפול בפצע. קיים מעקב כאב אחרי חבלות/נפילות.
תחומים לשיפור ותיקון במחלקה לסיעוד מורכב תומך:

1. הזנה והאכלה: מומלץ לספק למטופלים אמצעים לשימור ושיפור יכולת האכילה העצמאית. ביום הבקרה נמצא מטופל צלול המיפלג, בעל מוטיבציה לאכילה עצמאית, המתקשה לאכול בגלל חוסר אביזרי עזר מתאימים.
2. תנועתיות: יש לשפר את תיעוד המעקב אחרי שינויי תנוחה ולהתייחס לשינויי תנוחה/תיקוני הושבה שנעשים בכל שעות היממה.
3. הפרשות: יש לשפר תיעוד המעקב אחרי יציאות ולבנות תכנית למניעת עצירות.
4. שלמות העור: יש להתייחס בקביעת למצב העור אצל מטופלים עם צנתר מרכזי, הן בדיווח הסיעודי והן בתכניות טיפול.
5. תכניות טיפול: יש לשפר תחום זה מהיסוד: יש להגדיר את הסיבות להתפתחות הבעיות שזוהו על מנת שניתן יהיה לבנות התערבות ייחודית לכל מטופל.  בבדיקה מדגמית שנערכה נמצאו תכניות טיפול שבלוניות ללא התייחסות ספציפית למטופלים. 
6. שחרור המטופל: יש לשפר תכנון לשחרור מטופל מבעוד מועד ולעבוד בשיתוף פעולה עם גורמים בקהילה ועם צוות רב מקצועי.
7. עדכון מקצועי:  מומלץ שאחות אחראית מחלקה תשתלם בתחום הפליאטיבי.
מחלקת לגריאטריה שיקומית:

אחות אחראית המחלקה מזה כשנתיים, בעלת ידע וניסיון רב בגריאטריה. פועלת רבות לשיפור איכות הטיפול הסיעודי. פרופיל המטופלים: 30 מטופלים מתוכם   13 נאורולוגיים, 14 אורטופדיים, 3 deconditioning .

חוזקים של המחלקה:

כללי: 

· אחות אחראית עם מוטיבציה גבוהה, מחויבת למטופליה המעוניינת לקדם את תחום השיקום במחלקה. 
· האווירה במחלקה רגועה, מרבית הציוד חדיש, מיטות חדשות.

· לוח אוריינטציה לביצוע תפקודי היום יום עבור המטופלים, משפחות והמטפלים מונגש בציורים וסימנים מקובלים, המוכרים לכל צוות המטפל.
תחומים לשיפור ותיקון:
1. כללי:  יש לפעול לשיפור טופס הנחיות למטופל ולמשפחה בעת קבלה למוסד. יש לציין בו את סדר פעילות המחלקה, דרכי תקשורת עם מנהל המחלקה, אחות אחראית, עו"ס ומטפלים נוספים ממקצועות הבריאות השונים. 
2. הנגשת תוכנית העבודה של הצוות המשקם:  יש לפעול לשיפור לוח האוריינטציה לפעילויות השיקומיות. כיום המידע הניתן למטופל ומשפחתו, לדוגמא על שעות הטיפולים בפיזיותרפיה וריפוי בעיסוק, מופיע בדף 4 A  התלוי על לוח במחלקה, הכיתוב קטן ביותר וקשה לקריאה למטופל היושב על כיסא גלגלים.
3. תכנית טיפול :   יש להתייחס בתוכנית הטיפול לשינוי במצבו של המטופל ולהיבטי השיקום, לשינוי בטיפול הניתן למטופל. יש לעדכן בתוכנית הטיפול את יעדי השחרור של המטופל (ראו הערות מבקרה קודמת).
4. דיווח סיעודי:  יש להתייחס ולתעד כל שינוי בתפקוד המטופל בעקבות עליית חום, אירוע חריג, אשפוז ועוד.  יש להתייחס לכל שינוי בטיפול, גם לטיפול תרופתי (ראו הערות מבקרה קודמת). 
5. כאב:  יש להטמיע בקרב הצוות את חשיבות ביצוע מעקב שוטף ותיעוד אומדן כאב כנדרש, אצל מטופלים כאובים המקבלים טיפול חד פעמי ואלו המקבלים טיפול קבוע ולעקוב אחר השפעת הטיפול תוך זמן סביר (ראו הערות מבקרות קודמות). 
6. קשר עם משפחה:  מומלץ לקבוע יום קבוע בו נפגשים עם משפחות המטופלים, ליידוע, לפתרון בעיות וכהכנה לקראת שחרור.
7. שחרור / הפניית המטופל: יש לתכנן את תוכנית שחרור המטופל מהקבלה ולהציב מטרות ישימות לשחרור, תוך שיתוף המטופל ומשפחתו.  בשחרור מטופל יש לצרף מכתב סעודי הכולל מצבו התפקודי של המטופל טרם האשפוז, במהלך האשפוז ובסיומו, מצבו הקוגניטיבי והרגשי ולאן המטופל משתחרר  (ראו הערות מבקרות קודמות). 
מחלקה להנשמה ממושכת

המחלקה להנשמה ממושכת נפתחה לפני שלושה חודשים.  לתפקיד אחות אחראית מונתה אחות בעלת ידע, ניסיון ומוטיבציה להקים מחלקה חדשה ולתת טיפול המשמר איכות חייהם של המטופלים. לאחות האחראית מונתה לפני שבוע סגנית. במחלקה 19 מטופלים, מתוכם 16 יורדים מהמיטה, 11 מטופלים בתהליך של גמילה, מתוכם  3 כמעט גמולים לחלוטין. מאז פתיחת המחלקה 2 מטופלים שוחררו לביתם. המחלקה מצוידת  במכשור משוכלל, מכונות ההנשמה חדישות ביותר, מודדות באופן אוטומטי יכולות הנשימה של המטופל וע"פ פרמטרים שנקבעו מראש מכונת ההנשמה מתאימה את התכנית. כל מטופל חדש שמתקבל למחלקה נכנס לבידוד אבחנתי עד לקבלת תוצאות הסקר. 

תחומים לשיפור במחלקה להנשמה ממושכת:

1. כללי: יש לדאוג לפעמון תקין לכל המטופלים בכל החדרים. במידה וקיימת תקלה יש לספק למטופלים אמצעי חלופי לקריאה לאחות. 
2. קבלה סיעודית: יש להקפיד על ביצוע כל האומדנים הנדרשים  וכוללים בין היתר אומדן פה, אומדן למניעת עצירות, אומדן הכרה.
3. כאב: 
1. יש לשפר את ההתייחסות לכאב אצל כל המטופלים. יש להקפיד על הערכה חוזרת אחרי מתן טיפול תרופתי ולפעול בהתאם. לדוגמה: חולה VAS=8, קיבל טיפול באופטלגין. נעשתה הערכה אחרי 4 שעות(!) VAS=8. 
2. אין הלימה בין רמת הכאב בדיווח הסיעודי לבין מעקב הכאב המרוכז. לדוגמה,בדיווח הסיעודי השותף דווח על  "כאב חזק" ובמעקב כאב מרוכז נרשםVAS =4.
4. תכניות טיפול: יש להקפיד על הערכת תכנית טיפול לפחות פעם בחודש או בהתאם למצבו המשתנה של המטופל. יש להתייחס גם לאספקטים פסיכו-סוציאליים ולמערכות תמיכה של המטופל.
5. נהלים: יש לרענן את הנהלים בקרב כל הצוות המטפל.
לסיכום: המחלקה להנשמה ממושכת נפתחה  לפני שלושה חודשים ונמצאת בתחילת דרכה. בתקופה קצרה זו התקבלו למחלקה מספר רב של מטופלים.  יש לציין כי בתקופה קצרה זו הושקעו אנרגיות רבות להקמתה והצלחתה של המחלקה .

רוב האחיות במחלקה ללא רקע בטיפול במונשמים ויש להמשיך להדריך אותן באופן רציף. בהצלחה!

3.  
תזונה :   


מח'  סיעודית ותשושי נפש: 85%   

מח' לסיעוד מורכב תומך:  82%   

מח' לגריאטריה שיקומית:   90%

מח' להנשמה ממושכת: 85%
הנושאים הנבדקים הם:

1. תפריט: רישום, גיוון, כמויות חומרי גלם, מזונות מיוחדים.

2. ציוד: קיום ותקינות הציוד במטבח, מטבחונים ובמחלקות והשימוש בו.
3. התנהלות הטיפול התזונתי .
4. כוח אדם.
5. רשומות במחלקות, ישיבות צוות.
6. טיפול תזונתי: רישום תוכנית תזונתית, המלצות ויישום בשטח.
כח אדם- כללי:
5 דיאטנים עובדים סה"כ 113 ש"ש, מתוכן 11 ש"ש מוקדשות לניהול השרות.
מנהלת השירות יצאה לחופשת לידה ומינו דיאטן במקומה כממלא מקום, בנוסף קיבלו לעבודה דיאטנית מחליפה.
מנהלת השירות השתלמה בקורס ייעודי של משרד הבריאות  לתזונה בגריאטריה ובקורס פנימי של הרשת בטיפול פליאטיבי ובשיקום.
שתי דיאטניות נוספות השתלמו גם הן בקורס של הרשת בשיקום.
כמו כן, הדיאטנים השתתפו בכנסים בתחום הגריאטריה.
מנהלת השירות מנוסה בתחום הגריאטריה, שאר הצוות יחסית צעיר במקצוע.
שירות התזונה
חוזקים:
1. מנהלת השירות (כרגע בחופשת לידה) משתתפת בקורס פנימי של הרשת בניהול מוסדי – יישר כוח!
2. ניכרת חשיבה בהשמת ובניוד הדיאטנים במחלקות השונות.
3. קיימת תכנית עבודה שנתית בנושא: בקרת איכות פנים.
4. בעבודה משותפת בין הדיאטנים לקלינאי התקשורת הוסף מרקם למבחר המרקמים הקיים בבית החולים. נבנה מילון מרקמים ונעשה "חיבור" בין סוג המרקם לסוגי המזונות המשתייכים למרקם המסוים.
5. נעשו הדרכות פרטניות לכל עובדי המטבחונים על סוגי הסמכה ומרקמים. השינוי במרקמים הוטמע וחלוקת האוכל מתבצעת בהתאם.
6. עובדות מטבחון קבועות, בוקר וערב, ברוב המחלקות.
7. מתקיימות ישיבות צוות תוך מקצועיות אחת לחודש שבה מועברות הרצאות על ידי הדיאטנים בנושאים שונים. ישיבות הצוות מסודרות וכוללות פרוטוקולים.
8. הדרכות: נעשות הדרכות לצוות הבכיר ולמטפלים.
9. הוחל בפרויקט רב מקצועי, רוחבי, בנושא:  "שיפור חווית האכילה של המטופל".
10. תקשורת בין מקצועית: במחלקות סיעודיות ותשושי נפש ובמחלקה לסיעוד מורכב תומך, בין הדיאטנים לפיזיותרפיסטים, קיימת  תקשורת ייעודית ורציפה  על מטופלים שנמצאים בסיכון לפתח פצעי לחץ.
11. יש לשבח על התחלת תהליך לקביעת אבחנה תזונתית על פי גישת ה- NCP  וקביעת מטרות טיפול כמותיות ומדידות. יש להמשיך לתרגל ולצבור מיומנות בגישה זו. יישר כח!
תחומים לשיפור ותיקון:
1. רצוי לבנות פרוטוקול תהליכי עבודה,  משותף בין הדיאטנים לקלינאי תקשורת.
מערך המזון
תחומים לתיקון ולשיפור:
איכות ובטיחות המזון
1. בישול המזון במטבח לא נעשה  על פי המתכון הרשום והמחושב על ידי הדיאטנים. יש לעבוד על פי עץ מוצר להבטיח כמות מספקת של מרכיבי המזון למטופל.
2. יש לשפר את תהליך הזמנת מנות המזון המחלקתיות מהמטבח. לוודא שהטופס מעודכן ברמה היומית ומובן לעובדי המטבח כך שלא ייווצר מצב של חוסר התאמה בין מספר המנות המוזמנות למספר המנות המיוצרות בפועל.
3. בריאיון עובדי המטבח (ביום הבקרה הראשון), לא היה ברור כיצד מתבצע תהליך טחינת המזון והרכבו. בארוחת צהריים באותו היום מראה המזון במרקם הטחון עורר ספק לגבי הרכב מנת הירק והבשר (הוספת מרכיב פחמימתי). למרות בקשה מפורשת של דיאטנית צוות הבקרה ושל הדיאטן האחראי בבית החולים לבצע את טחינת המזון ביום המחרת בנוכחותם, הטחינה של חלק מהמנות נערכה טרם הגעתם (בשעה 9:45). יש לציין כי הטבח האחראי על טחינת המזון כבר לא נכח במטבח ולא ניתן היה להשלים עימו מידע. יש להקפיד שתהליכי העבודה במערך המזון יהיו מאורגנים, מתוכננים, שקופים ונהירים בכל עת לדיאטנים של בית החולים. על ההנהלה להבהיר לטבחים את סמכותם של הדיאטנים בתחום זה.
4. דוגמאות מזון: יש לשמור דוגמאות מזון של כל הארוחות ובכל המרקמים, כולל מרקם טחון, למשך 72 שעות.
5. תהליכי הבטחת איכות מבוצעים על ידי הדיאטנים אך קיים פער בין המלצותיהם ליישום.
גודלי מנה:  
6. גודל מנת העוף קטן מהנדרש ( 140 גר') בנהלים, חשוב לציין שמנת עוף הינה מנה קבועה המוגשת מדי יום. מספר מנות הירק הטחון המבושל שנדרשו על ידי המחלקות היה 54 , בפועל נטחנו רק 50 מנות. נוצר חסר של 4 מנות ירק טחון - ליקויים חמורים ביותר!
גיוון
7. תדירות הגשת פירות משומרים לאוכלי מזון במרקם טחון,  גבוהה מהתדירות המתאפשרת על פי הנהלים.
8. רצוי להוסיף רטבים שונים למזון. רטבים מוסיפים צבעוניות, גיוון ולחות שיכולה להקל על האכילה למטופלים הסובלים מיובש בפה.
מחלקות סיעודיות ותשושי נפש: 
כח אדם: 
דיאטנית אחת עובדת בשתי מחלקות סיעודיות ומחלקה לתשושי נפש 24 ש"ש בימים ב', ג' וד'.
תצפית ארוחת צהריים סיעודית ב' ( ג'1 במקום)
חוזקים: 
השולחנות מעוטרים במפות, עציצי נוי, מלחיות, קנקני מים, סלסלות לחם ואשפה.
המזון במרקם רגיל היה בעל ריח מעורר תאבון, צבעוני והוגש בצורה אסטתית.
תחומים לשיפור ותיקון:

9. עם תחילת הארוחה, הוגשו פרוסות לחם ומטופלים רבים החלו את ארוחתם באכילתם. סדר אכילה זה עלול לפגוע בצריכת שאר מרכיבי הארוחה כולל המנה החלבונית. לכן, יש מקום לשנות את סדר חלוקת המזון תוך התחשבות בהעדפות המטופלים.
הבטחת איכות המזון:
כללי:  מחודש יוני הגבירו את תדירות ביצוע תצפיות בארוחת ערב לפעם בחודש. רצוי לשמר תדירות זו.
התנהלות הטיפול התזונתי:
10.  יש לעקוב אחר היענות המטופלים למתן העשרות.
מחלקה לסיעוד מורכב תומך:
כח אדם: 
דיאטנית אחת  עובדת סה"כ  24 ש"ש  בימים א', ג' ו- ה'.
הדיאטנית בעלת ותק מקצועי של שנתיים ואותו ותק במוסד. השתתפה בימי העיון השנתיים של האגף לגריאטריה משה"ב.
יש להפנותה להמשך השתלמות בקורס ייעודי בגריאטריה לדיאטניות של משה"ב, והשתלמות בתחום הטיפול התומך.
חוזקים:
· מבוצע תהליך לאיתור מטופלים בסכנה לפיתוח פצעי לחץ, בשיתוף פעולה בין דיאטנית המחלקה לפיזיותרפיסטית. חשוב להמשיך ולקדם את התהליך.
תחומים לשיפור ותיקון:
רשומות מחלקתיות
11. מטופלת עם אלרגיה לדגים, לא מובהר באופן ברור בהנחיות למטבח המחלקתי שהאיסור לדגים נובע מהאלרגיה, מידע שהינו קריטי במצב של אלרגיה מסכנת חיים. על ההנחיה להיות ברורה וחתומה ע"י הדיאטנית.  יש להקפיד להנחות את כל הצוות הנוגע בדבר (במטבח ובמחלקה) בכתב ובעל פה.
תהליך קבלת מטופל חדש
12. מטופלת חדשה עם זונדה, במהלך 3 חודשים מקבלתה טרם נערך דיון רב מקצועי בנושא המתייחס למשמעות התזונתית  ולהיבטים נוספים.
התנהלות הטיפול התזונתי
13. תוכנית טיפול- מעקב: יש לבצע מעקב אחר היענות המטופל לתוכנית התערבות תזונתית חדשה בזמן סביר (שבוע), כדי לבצע את השינויים וההתאמות הנדרשות.  
14. הערכת בריאות הפה: כחלק מההערכה התזונתית הכוללת יש להתייחס למידע הרלוונטי בנושא בריאות הפה ("אומדן פה").
15. חשוב שתוכנית ההתערבות התזונתית תענה לכל המטרות שהוגדרו.
16. מידי פעם "מתפספס" יישום מטרות שגובשו כחלק מתוכנית הטיפול. יש לפעול לצמצום מצבים אלו ולפעול בהתאם לתוכנית הטיפול.
17. אין ביכולת הדיאטנית לבנות תוכניות התערבות תזונתית תומכת (פליאטיבית) הכוללות מתן מזון שאינו סטנדרטי  (כמוגדר בנוהל 5.0.2). הדבר נובע מקושי לוגיסטי שיש למצוא לו פתרון. 
תצפית ארוחת צהריים:
18. תוספת מפות בשולחנות תשפר את הנראות , האסתטיקה  והאווירה כלפי המטופלים. 
19. דג במרקם דייסתי, נראה דליל. לאחר סיום החלוקה נשארה כמות של יותר  מ- 7 מנות, הדבר עלול להצביע על כך שהמטופלים לא קיבלו את גודל המנה הנדרש עבורם. 
מחלקות לגריאטריה שיקומית:
כח אדם: 
שתי דיאטניות עובדות 44 ש"ש בשתי המחלקות השיקומיות.
גריאטריה שיקומית א' (ב'1) בימים ב', ג' וה'.
גריאטריה שיקומית ב' (ב'2) בימים א', ג', ד'.
פריסת העבודה אפקטיבית – בימים א'-ה' נמצאת בבית החולים דיאטנית שיקום.
חוזקים:
הדיאטנית במחלקה לגריאטריה שיקומית א' (ב'1) מבצעת הערכות תזונתיות מלאות ומקצועיות הכוללות אבחנות תזונתיות, ומכירה היטב את המטופלים.
תחומים לשיפור ותיקון:
 תפריט: 
20. יש לבנות וליישם למחלקה שיקומית תפריט ייעודי תוך דגש על מגוון רחב ואפשרויות בחירה למטופלים.
רשומות מחלקתיות:
21. דפי המידע בתחום התזונה הם בשפה העברית. יש להנגישם למטופלים דוברי שפות שונות.
הדרכות קבוצתיות:

22.  רצוי לבצע הדרכות קבוצתיות. לדברי הדיאטנית עקב חוסר זמן ההדרכות לא מבוצעות. יש לבדוק כיצד ניתן לבצע הדרכות אלו.
התנהלות הטיפול התזונתי:
23. יש לבצע הערכה חוזרת לכל המטופלים שאומדן תזונתי (SNAQ) בקבלה נמצא תקין.
24. כחלק מתוכנית ההתערבות התזונתית וקביעת המטרות הטיפול, נדרש בחלק מהמקרים, להפנות מטופלים לבדיקה וטיפול בתחומים מקצועיים נוספים (כגון פיזיותרפיה, קלינאות תקשורת ועוד).
תצפית ארוחת צהריים מחלקה לגריאטריה שיקומית א' (ב'1)
כללי: כלי אוכל אסתטיים, על השולחנות מונחים פלייסמנטים, מפיות, קנקני מים וסט רטבים (שמן, חומץ).
25. יש לתת את הדעת לנראות מנות המזון במרקם הטחון (ביום הבקרה כל המנות במרקם הטחון היו בצבע כתום).
26. גודל מנה: מנת הדג הייתה בגדלים שונים. נוצר מצב שבסוף החלוקה מטופלים קיבלו מנת דג קטנה באופן משמעותי מהדרישות. יש להקפיד לתת למטופלים את גודל המנה על פי צרכיהם.

מחלקה להנשמה ממושכת:
כח אדם: 
דיאטן (ממלא מקום מנהלת השירות)  עובד 10 ש"ש, נמצא בימים ב', ג' וד'.
חוזקים:
עם פתיחת המחלקה (במאי 16), כל צוות הדיאטנים נשלח להדרכה ע"י שירות תזונה בבי"ח אחר בעל ותק וניסיון בהפעלת תחום התזונה מונשמים במחלקה להנשמה ממושכת. 
כללי:
רק 3 מטופלים במחלקה צורכים מזון PO.
הדיאטנים עדיין בשלבי למידה של תחום התזונה במטופלים עם הנשמה ממושכת, ובשלבים ראשוניים של בניית תהליכי עבודה ותשתית. תוספת שעות בשלב זה, תעזור לקידום וזירוז התהליכים.
תחומים לשיפור ותיקון:
תוכנית הזנה אנטרלית:
27. יש לקבוע (בהתייעצות עם הרופא) ולתעד בתוכנית הטיפול את קצב ההזנה הרצוי. חשוב להדריך את הצוות ולוודא שפועלים בהתאם להנחיות.
28. חוסר יציבות בהרכב צוות המחלקה, מקשה על פעולות הדרכה ובניית תהליכי העבודה והבטחת איכות בתחום הטיפול התזונתי.
סיכום: 
שרות התזונה בראשות מנהלת השרות וממלא מקומה מקיים פעילות רוחבית ענפה וחותר להתמקצעות וקידום התחום.
כל זאת נעשה תוך התמודדות עם שינויים  בכוח אדם (מנהלת השרות ודיאטנית נוספת יצאו לחופשת לידה) והקמת מערך חדש של טיפול תזונתי במחלקה להנשמה ממושכת.
שרות התזונה עושה כמיטב יכולתו לתת שרות מקצועי ברמה נאותה, תוך התייחסות להערות הבקרה הקודמת. עם זאת, מממצאי הבקרה עולה שתפעול מערך ההזנה המשיק לעבודת הדיאטנים לוקה בחסר, אינו נעשה בתאום, בשקיפות ועל פי ההנחיות המקצועיות . על ההנהלה, בשתוף הצוות המקצועי, להבנות תהליכי עבודה בהתאם לנהלים ולהגדיר את תחומי האחריות והסמכות של כל המעורבים. 
4.  
פיזיותרפיה  :
מח' סיעודית ותשושי נפש:     95%
מח' לסיעוד מורכב תומך:   98%
מח' לגריאטריה שיקומית:   98%
מח' להנשמה ממושכת: 95%

היקף כוח אדם:

בבית החולים עובדים  13 פיזיותרפיסטים בהיקף של 441 ש"ש, מתוכן שעה אחת מוקצית למחלקת התשושים ו-30 ש"ש מוקדשות לניהול. השעות הנותרות מוקצות לעבודה במחלקות על פי הפירוט בהמשך.

לעזרתם שני עובדי כוח עזר בהיקף של  83 ש"ש, מתוכן 43 ש"ש מוקדשות למחלקות השיקומיות ו-40 ש"ש למחלקות הסיעודיות, תשושי הנפש וסיעוד מורכב תומך. 

החוזקים בעבודת הפיזיותרפיה
ארגון השרות:

השרות ניתן ששה ימים בשבוע: ארבעה ימים בין השעות 06:30-19:00, יום אחד בין השעות 06:30-16:30 וביום ו' בין השעות 06:30-13:00. בימי ו' השרות ניתן במחלקות לגריאטריה שיקומית, בעיקר.

 לכל מחלקה פיזיותרפיסט אחראי וצוות פיזיותרפיסטים קבוע. אחד הפיזיותרפיסטים אחראי על הדרכת צוות ועובד כוח העזר אחראי על ניהול הציוד לניידות. העבודה מתנהלת על פי נהלים פנימיים ובהתאם לתכנית עבודה מובנית.

תקשורת תוך צוותית:

התקשורת בצוות הפיזיותרפיה מתנהלת באמצעות הרשומה הממוחשבת וטלפונית. אחת לחודש מתקיימת ישיבת צוות של כל הפיזיותרפיסטים בשרות. בנוסף מתקיימות ישיבות צוות פיזיותרפיה ייעודיות למערך של המחלקה הסיעודית, תשושי נפש ומחלקה לסיעוד מורכב תומך, אחת לחודש. ישיבות ייעודיות מתקיימות גם לפיזיותרפיסטים העובדים במחלקה להנשמה ממושכת. 

תיעוד:

התיעוד מתבצע באמצעות רשומה ממוחשבת בתכנת "אבות".

חדר פיזיותרפיה וציוד טיפולי:

בבית החולים שלושה חדרי פיזיותרפיה: 

· בקומה 2- חדר המשמש את המטופלים מהמחלקות הסיעודיות, תשושי הנפש והמחלקה לסיעוד מורכב תומך. 
· בקומה 1 חדר המשמש את שתי המחלקות לגריאטריה שיקומית. 
· בקומה 3 חדר המשמש את המחלקה להנשמה ממושכת.
בשנה האחרונה נרכש ציוד טיפולי נוסף, בעיקר לחדר הפיזיותרפיה בקומה 1. בנוסף הותקן מנוף תקרה לתרגול הליכה לאורך המסדרון במחלקה לגריאטריה שיקומית ב'1.
מעורבות בהזמנת ציוד:

מנהלת השרות מעורבת בהמלצה על רכישת ציוד לניידות וישיבה. בשנה האחרונה נרכש ציוד לישיבה – כסאות גלגלים מסוגים שונים, כורסאות גריאטריות, כריות ישיבה ואביזרי עזר לישיבה וניידות.

הדרכה:

הדרכה ניתנת בכל המחלקות, ברמות שונות:

· הדרכת עובד חדש – כל פיזיותרפיסט מדריך במחלקתו.
· הדרכות רענון – כל פיזיותרפיסט מדריך במחלקתו.
· הדרכה חצי שנתית מוסדית – מנהלת השרות העבירה הדרכה חווייתית במסגרת הדרכה רב מקצועית.

פעילות רב מקצועית:

מנהלת השרות שותפה בפורומים מוסדיים, כגון: ישיבת בוקר (אחת לשבוע), ישיבת צוות בכיר (אחת לחודש). כמו כן הפיזיותרפיה שותפה בדיוני הועדה הפליאטיבית. בנוסף, מתקיימות פעילויות לשיפור איכות השרות בשיתוף סקטורים נוספים.

השתלמויות והעשרה:

הפיזיותרפיסטים משתלמים בתחומים מקצועיים רלוונטיים לאוכלוסיית המאושפזים בבית החולים, הן בקורסים פנימיים והן בקורסים וימי עיון חיצוניים.

דגשים למחלקות סיעודיות ותשושי נפש:     
היקף כוח אדם וארגון השרות:

במחלקות הסיעודיות ותשושי הנפש עובדים שלושה  פיזיותרפיסטים בהיקף של 54 ש"ש. הפיזיותרפיסטים עובדים לפי תכנית עבודה שבועית.

הערכת מטופל בפיזיותרפיה ותיעוד:

לכל המטופלים מתועדת הערכה מלאה במהלך השבוע הראשון לאשפוזם במחלקה. הערכה חוזרת, הכוללת התייחסות למצבו של המטופל, מטרות ותכנית טיפול עדכנית, מתועדת בתדירות הנדרשת.

חדר פיזיותרפיה וציוד טיפולי: 

חדר הפיזותרפיה בקומה 2- משמש את המטופלים מהמחלקות הסיעודיות ומהמחלקה לתשושי נפש.

התאמת ציוד ואביזרי עזר:

ניכר מאמץ להתאים לכל מטופל כיסא גלגלים ואביזרים נלווים בהתאם לצרכיו. למחלקת תשושי הנפש נרכשו השנה כסאות רגילים ושולחנות אוכל. 

מרבית המאושפזים יושבים בצורה נוחה ובטיחותית.

תהליך ורמות טיפול (פרטני, בקבוצה):

מרבית המאושפזים מקבלים טיפול פרטני ו/או טיפול בקבוצה. הטיפול ניתן בתדירות של 1-3 פעמים בשבוע. חלק מהטיפולים ניתנים בחדר הפיזיותרפיה וחלקם במחלקות.

תקשורת בין צוותית:

התקשורת עם המחלקה מתועדת באמצעות הרשומה הממוחשבת.

 רשימת מעקב הליכה, חתומה כנדרש, נמצאת בכל מחלקה.  פעם בחודש מתקיימת ישיבה של הפיזיותרפיסט עם האח/האחות האחראי/ת במחלקה, הישיבות מתועדות. הפיזיותרפיסט האחראי במחלקה משתתף בישיבות הצוות הרב מקצועי.

דגשים למחלקה לסיעוד מורכב תומך:       

היקף כוח אדם וארגון השרות:

במחלקה לסיעוד מורכב תומך עובדות שתי  פיזיותרפיסטיות בהיקף של 27 ש"ש. הפיזיותרפיסטית האחראית עובדת 20 ש"ש ופיזיותרפיסטית נוספת, שעוזרת בעיקר בביצוע הערכות ראשונות, בהיקף של 7 ש"ש.

השרות במחלקה ניתן חמישה ימים בשבוע.

הערכת מטופל בפיזיותרפיה ותיעוד:

הערכה ראשונה בפיזיותרפיה נערכת במועד הנדרש, ההערכות מלאות.

הערכה חוזרת מתועדת ברשומה. ההערכה מפורטת, כוללת התייחסות למצבו העדכני של המטופל, לתוצאות הטיפול, מטרות ותכנית טיפול עדכנית.

חדר הפיזיותרפיה וציוד טיפולי:

חדר הפיזיותרפיה בקומה 2- משמש גם את המטופלים מהמחלקה לסיעוד מורכב תומך. 

התאמת ציוד ואביזרי עזר:

מרבית המאושפזים יושבים בכיסאות גלגלים העונים על צרכיהם, אם כי במהלך הבקרה נמצאו מספר מטופלים היושבים בכיסאות רחבים מדי.

תהליך וסוג טיפול (פרטני, בקבוצה):

מרבית המאושפזים מקבלים טיפול פרטני ו/או טיפול בקבוצה. 

תקשורת בין צוותית:

התקשורת עם המחלקה מתועדת באמצעות הרשומה הממוחשבת: באמצעות לשונית "תמסורת בין משתמשים" ולשונית "המלצות".

רשימת מעקב הליכה, חתומה כנדרש, נמצאת במחלקה. 

פעם בחודש מתקיימת ישיבה של הפיזיותרפיסטית עם האחות האחראית במחלקה, הישיבות מתועדות. הפיזיותרפיסטית האחראית משתתפת בישיבות הצוות הרב מקצועי.

דגשים למחלקות לגריאטריה שיקומית:   
היקף כוח אדם וארגון השרות:

בשתי המחלקות לגריאטריה שיקומית עובדים 10 פיזיותרפיסטים בהיקף כולל של 229 ש"ש. לעזרתם עובדת כוח עזר אחת בהיקף של 43 ש"ש. 

לכל מחלקה פיזיותרפיסט אחראי וצוות פיזיותרפיסטים קבוע. העבודה מתנהלת על פי תכנית עבודה יומית המפורסמת המחלקה. לכל מטופל יש מטפל קבוע. 

הערכת מטופל בפיזיותרפיה ותיעוד:

הערכה מלאה בפיזיותרפיה נערכת לכל מטופל במועד הנדרש ומתועדת ברשומה. הערכה חוזרת נערכת בתדירות הנדרשת. בסיום ההערכה נקבעות מטרות ותכנית טיפול מעודכנות.

התאמת ציוד ואביזרי עזר:

בבית החולים ציוד לישיבה, ניידות ותרגול ניידות.

מטופלים הזקוקים להתאמת תותבת גפיים נשלחים לרופא מורשה מטעם מכון לואיס. המטופלים מופנים לטכנאי תותבות ומכשירים על פי בחירתם. 

בשנה האחרונה נרכש ציוד טיפולי נוסף למחלקות לגריאטריה שיקומית.

תהליך וסוג טיפול (פרטני, בקבוצה):

כל מאושפז מקבל טיפול פרטני חמישה ימים בשבוע. מטופלים אשר יכולים לתרגל באופן עצמאי ורוצים בכך מגיעים לתרגול נוסף בחדר הפיזיותרפיה. 

טיפול בקבוצה מתקיים בכל אחת מהמחלקות השיקומית, אחת לשבוע. הטיפול נושא אופי של הפעלה כללית. בנוסף, מתקיימת קבוצת הליכה עם מקלות הליכה נורדיים, אחת לשבוע.

תהליך שחרור מטופל: מכתב סיכום מפורט וממוחשב  נמסר למטופל המשתחרר מהמחלקה. בנוסף, ניתנת הדרכה למטופל/לבני משפחה/למטפל ומחולקים דפי הדרכה רלוונטיים.
תקשורת בין צוותית: ליד כל מיטת מטופל לוח תפקודי, הכולל גם את תחום הניידות והמעברים. קיימת תכנית הליכה למטופלים המתאימים, על ידי הצוות הסיעודי, בשעות אחר הצהריים. לכל הליכון אשר הותאם למטופל מוצמד כרטיס ובו מפורטת מידת העזרה/השגחה הדרושה. הפיזיותרפיסט האחראי על המחלקה משתתף בישיבות הצוות הרב מקצועי.
השתלמויות והעשרה  התקיימה סדנה לשיקום קטועים במקום. בהמשך מתוכננת סדנה לשיקום נוירולוגי, שתתקיים במסגרת רשתית.
דגשים למחלקה להנשמה ממושכת:   
היקף כוח אדם וארגון השרות: במחלקה להנשמה ממושכת עובדים 5 פיזיותרפיסטים בהיקף כולל של 100 ש"ש. השרות במחלקה ניתן בימים א'-ה' משעות הבוקר המוקדמות ועד לשעות אחר הצהריים. הפיזיותרפיסט האחראי במחלקה בעל הכשרה וניסיון בתחום הטיפול במונשמים. הוא מרכז את העבודה במחלקה, מדריך את צוות הפיזיותרפיסטים ומעורה בכל תחומי הפעילות במחלקה. לכל מטופל פיזיותרפיסט מטפל קבוע. יחד עם זאת, כל הפיזיותרפיסטים מכירים את כל המטופלים ויכולים לתת מענה טיפולי בעת הצורך. העבודה מתנהלת על פי תכנית עבודה שבועית ויומית הנבנית על ידי הפיזיותרפיסט האחראי במחלקה.
תקשורת תוך צוותית: הפיזיותרפיסטים עובדים יחד. אחת לשבוע מתקיימת ישיבת צוות של הפיזיותרפיסטים העובדים במחלקה.
הערכת מטופל בפיזיותרפיה ותיעוד: לכל מטופל נערכת הערכה ראשונה עם כניסתו למחלקה. ההערכות מלאות. קיימת התייחסות למכלול האספקטים הרלוונטיים. הערכות חוזרות נערכות במועד ומשקפות את השינויים במצב המטופל, את המטרות ותכנית הטיפול העדכניות.
חדר פיזיותרפיה וציוד טיפולי: בתוך המחלקה להנשמה ממושכת חדר פיזיותרפיה מאובזר בציוד הטיפולי הנדרש. נרכש ציוד לצורך מתן טיפולים נשימתיים.
התאמת ציוד ואביזרי עזר: נרכש ציוד לישיבה וניידות עבור מחלקה זו. הרוב המכריע של המטופלים יורד לישיבה בכסאות גלגלים או כורסאות גריאטריות, לפחות אחת ליום. 
תהליך וסוג טיפול (פרטני, בקבוצה): כל המאושפזים מקבלים טיפול פרטני, בתדירות של 3-5 טיפולים בשבוע.
תהליך שחרור מטופל: מטופל המשתחרר מהמחלקה מקבל מכתב סיכום טיפול בפיזיותרפיה.
תקשורת בין צוותית: התקשורת עם הצוות הרב מקצועי יעילה. הפיזיותרפיסט האחראי במחלקה משתתף בישיבות הצוות הרב מקצועי באופן קבוע. העבודה מתנהלת בשיתוף פעולה הדוק עם האחות האחראית במחלקה ועם הצוות הסיעודי. אחת לשבוע מתקיימת ישיבה של האחות האחראית עם הפיזיותרפיסט. 
הדרכה: הפיזיותרפיסט מדריך את הצוות הסיעודי ומלווה אותם באופן צמוד בכל נושא המעברים והישיבה של המטופלים בכיסאות גלגלים/כורסאות גריאטריות.
השתלמויות והעשרה: הפיזיותרפיסט האחראי במחלקה עבר הכשרה בתחום הטיפול במונשמים והוא בעל הרשאה לשאיבת כיח תוך קני.  לפני פתיחת המחלקה הוא בנה והעביר סדרת הרצאות לצוות הפיזיותרפיה, כהכנה לעבודתם במחלקה. בנוסף ערך ביקור במחלקה דומה בבית חולים אחר, לצורך הסתכלות ולמידה. בימים אלה שוקדים על בניית קורס לפיזיותרפיסטים בתחום הטיפול במונשמים ברמה הרשתית.
תחומים לשיפור ותיקון
כללי:

1. לאפשר לפיזיותרפיסטים שטרם השתלמו בתחומים מקצועיים בתחום הגריאטריה והשיקום לצאת לקורסים והשתלמויות רלוונטיות לעבודתם במחלקות השונות.
2. על בית החולים להצטייד במיטות עולות ויורדות ובמזרונים ויסקואלסטיים, בהתאם לדרישות בחוברת "פירוט הציוד למחלקות הגריאטריות". יש לצייד את כל המחלקות בציוד זה על פי הנדרש.
מחלקות סיעודיות ותשושי נפש:

3.   יש לוודא שהערכה ראשונה / הערכה חוזרת, משקפת נכונה את מכלול הבעיות של המטופל (כולל בעיות אורטופדיות).
4.   במחלקה לתשושי נפש - להקפיד על הנעלה נוחה ובטיחותית  למטופלים.
מחלקה לסיעוד מורכב תומך:

5.    להשלים ציוד לישיבה וניידות על פי צרכי המטופלים, תוך מתן דגש על כסאות גלגלים ברוחב 40 ס"מ ועל כריות למניעת פצעי לחץ מסוגים שונים.

6.    לשלב את הפיזיותרפיסטית העובדת במחלקה בתהליכי ההכשרה והעבודה בתחום הטיפול הפליאטיבי.

מחלקה לגריאטריה שיקומית:
7. לקבוע מטרות טיפול בכל התחומים הרלוונטיים לטיפול הפיזיותרפי, על פי השלב השיקומי בו נמצא המטופל.
מחלקה להנשמה ממושכת:
8. מומלץ לקיים תורנות במחלקה זו בימי שישי.
9. להמשיך ולקדם את נושא ההכשרה הפורמאלית של צוות הפיזיותרפיסטים העובדים עם החולים המונשמים.
תחומים ראויים לציון
שרות הפיזיותרפיה יציב ומגלה מחויבות למטופלים ולבית החולים. הצוות מנוהל על ידי פיזיותרפיסטית ותיקה ומנוסה. העבודה מתנהלת באופן יעיל ומסודר, תוך ביצוע תהליכים המבטיחים את איכות השרות בכל המחלקות. בנוסף, השרות מקדם תהליכים של התפתחות מקצועית ושיפור איכות השרות בראייה רחבה. ראוי לציין את התהליך המובנה והיסודי שעבר השרות לקראת פתיחתה של המחלקה להנשמה ממושכת. אין ספק כי תוצאותיו ניכרות בשטח. 
5.  
ריפוי בעסוק:


מח' סיעודית ותשושי נפש:    89% 

מח' לסיעוד מורכב תומך : 90%    


מח' לגריאטריה שיקומית :    88%


מח' להנשמה ממושכת :83% 

כללי: 

מאז הבקרה הקודמת נפתחה מחלקת מונשמים במר"ג ,  נכנס לתפקידו מנהל חדש ומונתה מנהלת שרות ריפוי בעיסוק.  בעת האחרונה נרכש ציוד חדש המאפשר תרגול וטיפול לקראת עצמאות במחלקות. 

כוח – אדם :

תשע מרפאות בעיסוק, עובדות בחלקיות משרה שונות, סה"כ 253 ש"ש (בנוסף, שעתיים למחלקת תשושים).  להלן חלוקת השעות במחלקות השונות:
מחלקה סיעודית א' (א'1) : 7 ש"ש
מחלקה סיעודית ב' (ג'1): 8 ש"ש
מחלקה לתשושי נפש (ה') : 7 ש"ש 

מחלקה לסיעוד מורכב תומך ( ג'2): 21 ש"ש

מחלקה לגריאטריה שיקומית א' (ב'1): 81 ש"ש

מחלקת לגריאטריה שיקומית ב'  (ב'2): 85 ש"ש

מחלקה להנשמה ממושכת (ד') : 44 ש"ש 

בתעסוקה 7 מדריכות תעסוקה: 5 עובדות חמישה ימים בשבוע בשעות הבקר, שתים עובדות גם בימי שישי אחת עובדת גם בשעות אחר הצהרים. חלק מהמדריכות  עובדות בנוסף לתפקידן כמדריכות תעסוקה גם כמטפלות בשעות שמעבר לשעות עבודתן כמדריכות. סה"כ 222.5 ש"ש (בנוסף, 8.5 ש"ש במחלקת תשושים).

מחלקה סיעודית א' (א'1) :32.5 ש"ש

מחלקה סיעודית ב' (ג'1): 33 ש"ש

מחלקה לתשושי נפש (ה') : 34 ש"ש 

מחלקה לסיעוד מורכב תומך ( ג'2): 30 ש"ש

מחלקה לגריאטריה שיקומית א' (ב'1): 28 ש"ש

מחלקת לגריאטריה שיקומית ב'  (ב'2): 20 ש"ש

מחלקה להנשמה ממושכת (ד') : 35 ש"ש 

לובי (פעילות משותפת לדיירים מכלל המחלקות):  10 ש"ש 

ארגון שירות: 
בחודשים האחרונים מונתה מנהלת שרות ריפוי בעיסוק. ביום הבקרה המנהלת לא נכחה מכיוון שנמצאת בשמירה בסוף הריון.

תוצרי עבודתה הניהולית נכרים בכל שרות ריפוי בעיסוק במוסד, השרות מובנה ומסודר, הוגדרו תפקידים וחולקו תחומי אחריות בין המרפאים בעיסוק,  נכתבו נהלי עבודה בריפוי בעיסוק. 

תקשורת תוך צוותית: 
ישיבות צוות של  כל המרפאים בעיסוק מתקיימות אחת לשבוע. ישיבות אלה מוקדשות ללמידה משותפת  התעדכנות ותכנון עתידי. מתבצעת  הדרכה סדורה למדריכות התעסוקה  ע"י המרפאה בעיסוק של כל מחלקה ובנוסף מתקיימת ישיבת צוות אחת לחודש. המרפאים בעיסוק משתתפים בישיבת צוות במחלקות, כל אחד במחלקה אליה שייך. המרפאים בעיסוק מעבירים למדריכות התעסוקה מידע על מטופל חדש בדף מובנה כנדרש. 
הדרכה ותקשורת רב צוותית: 

המרפאים בעיסוק לוקחים חלק בתוכנית חת"ש  ובפרויקטים רב צוותים.  קיים מנגנון ידוע ודווח לצוות הסיעוד על התאמת סד.
תנאים פיזיים:  
במוסד שני מכונים לריפוי בעיסוק (בבקרה נבדק רק המכון במחלקה ב1) ובנוסף שטח המיועד לבנית דירה לדגמה בקומה תחתונה. ביום הבקרה  ניתן היה לצפות בתוכנית הדירה לדוגמה.  
ציוד ואביזרים: 
קיים ציוד המותאם לאוכלוסייה הכולל מיטה, מכשיר ATP , אבחונים, ציוד עזר  ואבחונים. לאחרונה נרכש טאבלט אחד, נגני .MP  למרות ההתחדשות הציוד אינו מספק ויש לצייד את המכון באמצעים לטיפול  פיזי, תרגול פעילויות יום יום וקוגניציה  בבניה עצמית וכאלה מתחום הטכנולוגיה המתקדמת. 

תעסוקה: 

הפעילות בתעסוקה מתקיימת בחללים הציבוריים של המחלקות. בכל מחלקה מדפים פתוחים, עליהם משחקים ואמצעי הפעלה שזמינים למטופלים ולמשפחותיהם גם בשעות שמעבר לפעילות במחלקה.

השתלמויות מקצועיות: 

שתי מרפאות בעיסוק בעלות תואר שני.

במהלך השנה חמש מרפאות בעיסוק יצאו לימי עיון והשתלמויות. אחת לקורס תפקודים מוחיים ושיקום נירולוגי , אחת לקורס וולידישין קבוצות, אחת לקורס טייפינג, אחת לקורס נירואיפרה ואחת ליום עיון טיפול בכף יד.

מתוך 7 מדריכות תעסוקה רק אחת בוגרת קורס מדריכות תעסוקה אותו סיימה השנה. שתי מדריכות יצאו ליום עיון של משרד הבריאות ולימי עיון באשל בנושא שימוש בטאבלט וטכניקת ליבוד. 

 פרויקטים מיוחדים: 

המרפאות בעיסוק  ממשיכות לנהל  ספריה להחלפת ספרים. במהלך השנה יזמו יום עיון בנושא מציאות מדומה לצוות הרב מקצועי. 

תחומים לשיפור ותיקון כללי:

1. להרחיב את פריסת שעות השירות בתורנות גם לשעות אחר הצהריים. יש לכך חשיבות רבה בזמינות לפניות של משפחות.
2. להמשיך ולצייד את מכוני הריפוי בעיסוק כך שהציוד יאפשר לצד הטיפול הפרטני גם עבודה עצמאית לאורך היום.
3. להמשיך ולהצטייד בציוד טכנולוגי ואחר מותאם שיאפשר טיפולים ליד מיטת המטופלים במחלקות השונות בהתאם לצרכים – לחצני מצוקה מותאמים, מתגים, אוזניות אישיות, מכשירי שמע MP, טאבלטים וכד'.
4. מומלץ ליישם את התוכנית לבניית הדירה הטיפולית לאחר דיון מקצועי עם  מנהלת שרות ריפוי בעיסוק וחשיבה על דרכי השינוע של  מטופלים לדירה. 
5. להמשיך ולעדכן נהלים פנימיים בריפוי בעיסוק – יש לשים יותר דגש על עדכון ההיבטים הקשורים לריפוי בעיסוק בנהליים הכלל מוסדיים (למשל בתחום מניעת זיהומים, הגבלות פיזיות, טיפול פליאטיבי וכד').
6. חשוב לבצע חשיבה על הרצף בין פעילויות הבוקר לאלו המתקיימות בשעות אחר הצהריים. חשוב לתת דגש, בהקשר של מתן מענה למגוון המטופלים, ולתת את הדעת על כמות וסוגי המטופלים הנהנים מפעילות זו.
7. להתאים את המרפסות במחלקה הסיעודית ובמחלקת תשושי הנפש (הצללה, שולחנות, כסאות, אזורים המעודדים פעילות מחלקתית או "חצר פעילה"). 
בהתאם לכך, חשוב להבנות ולשלב פעיליות מחלקתיות  מותאמות  בחוץ. 

8. להתאים את חדרי הרחצה של המטופלים בכל מחלקות הבית כך שיאפשרו תפקוד מיטבי לאלו המסוגלים ורוצים.  כיום בשל גובה המראות ומיקום ציוד הרחצה, רוב המטופלים תלויים בצוות ואינם יכולים להביט בראי, לצחצח שיניים או להסתרק באופן עצמאי. 
9. יש להמשיך ולעודד  את הצוות ליציאה לקורסים ימי עיון והשתלמויות בתחום.
מחלקות סיעודיות/ תשושי נפש: 
החוזקים בעבודת הריפוי בעיסוק:
רצף טיפולי: 
מתקיימים תהליכי קבלה כנדרש.

מתקיימים מעקבים יזומים לכל המטופלים בתדירות נדרשת.

קיימים טופסי הפנייה מסודרים לתעסוקה מותאמת. 

מימוש וביצוע תוכנית הטיפול בריפוי בעיסוק :

מתבצעים מגוון טיפולים פרטניים וקבוצתיים  בהתאם לשיקול דעת מקצועי. חלק מהטיפולים הקבוצתיים מתקיימים בשיתוף מדריכות התעסוקה, ובשיתוף פעולה רב מקצועי עם  עו"ס, פיזיותרפיה.   

כמו כן מותאמים סדים ואביזרי עזר.

ניכרת השקעה רבה בהדרכה והבנייה מתמדת של תחום התעסוקה בהתאמה לסוג המחלקה. 

לרוב, קיים תיעוד של ההתערבות הטיפולית כנדרש.

פעילות בתעסוקה: 
מתקיימת פעילות תעסוקתית מובנית מגוונת ומותאמת בשעות הבוקר. בשנה האחרונה הורחבה משמעותית פריסת שעות התעסוקה גם לשעות אחר הצהריים, וכיום מתקיימת פעילות תעסוקתית בלובי בכל יום.

בשעות הבוקר נוספו השנה פעילויות נוספות כמו גינון והורחב השימוש במוסיקה  במסגרת התעסוקה. 
כמו כן מושם יותר דגש על פעילויות סביב ימי הולדת וחגים. 
ישיבות צוות: 
המרפאה בעיסוק לוקחת חלק בישיבות הצוות במחלקה, קיים תיעוד כנדרש.
תחומים לשיפור ותיקון:

1. להתאים ולצייד את מרפסת המחלקה לתשושי נפש ובמחלקה הסיעודית כך שתתאים לפעילות בחוץ. בהתאם לכך, חשוב מאוד לשלב יותר פעילויות מחוץ למחלקה.
2. מומלץ כי המרפאות בעיסוק בכל מחלקה יהיו מעורבות יותר בפעילויות אחר הצהריים ובהפניית מטופלים מתאימים לפעילויות אלה.
3. חשוב מאוד כי המרפאות בעיסוק ייקחו חלק פעיל בקבלת החלטות בנוגע להגבלות פיזיות של המטופלים. יש לעדכן את הנוהל הפנימי המוסדי בהתאם. 
4. יש למצוא פתרון לעניין מעבר עובדים וציוד במחלקת תשושי נפש ולהבטיח כי מעבר זה לא יפגע בארגון פעילות התעסוקה במחלקה. ביום הבקרה נמצא כי בשל מעבר העובדים המטופלים אינם יושבים במעגל.
5. יש להקפיד ברשומות על הפרדה בין טיפולים המתקיימים בריפוי בעסוק לבין פעילויות  תעסוקה. 
6.  להנגיש את חדרי הרחצה כך שיאפשרו תפקוד מיטבי של המטופלים. מומלץ להיוועץ עם צוות הריפוי בעיסוק בהקשר של התאמת הסביבה, למפות סדרי עדיפויות וצרכים ולהבנות התערבות טיפולית מותאמת במיקרה הצורך.
7. לרכוש אוזניות ומכשירי שמע  למטופלים. 
מחלקה לסיעוד מורכב תומך:
כ"א: 
במחלקה עובדות שתי מרפאות בעיסוק, אחראית המחלקה משמשת גם כנציגת הסקטור בוועדה פליאטיבית מוסדית.

רצף טיפולי: 

קיימים תהליכי קבלה והערכה לכלל המטופלים. קיים תיעוד כנדרש. מתקיימים מעקבים יזומים בתדירות נדרשת ומשתנה בהתאם לצורכי המטופל.

התערבות טיפולית: 

מתקיימים מגוון טיפולים פרטניים וקבוצתיים בהתאם לשיקול דעת מקצועי. ראוי לציון כי מתקיימות קבוצות טיפוליות בשיתוף עם פיזיותרפיה, תזונה ועבודה סוציאלית. ניכרת חשיבה ושיתופי  פעולה רב מקצועיים רבים. 

כמו כן מותאמים סדים ואביזרי עזר, קיימת מעורבות רבה של המרפאה בעיסוק במחלקה בהבניה והדרכה של מדריכת התעסוקה. לרוב, קיים תיעוד כנדרש של ההתערבות הטיפולית.

ישיבות צוות: 

המרפאה בעיסוק לוקחת חלק בישיבת הצוות הרב מקצועי במחלקה, קיים תיעוד כנדרש.

תעסוקה:

פעילות תעסוקה מתקיימת במחלקה מידי בוקר. מטופלים מהמחלקה משתתפים גם בפעילות אחר הצהריים. אם כי  לא ברור כמה, איזה ובהתאם לאילו קריטריונים מתקיימת ההשתתפות בפעילויות אחר הצהריים.

מדריכת התעסוקה משמשת במקביל גם כמדריכת התעסוקה של המחלקה להנשמה ממושכת, ולכן בחלק מהבקרים פעילות הבוקר במחלקה לא תמיד  מתקיימת ברצף. 

תחומים לשיפור ותיקון:

1. מומלץ להבנות ולהטמיע את גישת הטיפול הפליאטיבי במסגרת תהליכי ההערכה וההתערבות  בעסוק במחלקה. 
2. מומלץ כי מרפאה בעיסוק מהמחלקה תצא לקורס פליאטיבי. 
3. להנגיש את חדרי הרחצה כך שיאפשרו תפקוד מיטבי של המטופלים. מומלץ להיוועץ עם צוות הריפוי בעיסוק בהקשר של התאמת הסביבה, למפות סדרי עדיפויות וצרכים ולהבנות התערבות טיפולית מותאמת במקרה הצורך.
4.  להקפיד ברשומות על עדכון כל שינוי במטרות או תוכנית הטיפול במטופל.
5. מומלץ להפעיל גינון טיפולי מותאם גם למחלקה זו.
6. מומלץ לבצע חשיבה לגבי רצף בין הפעילות המתקיימת בשעות הבוקר לזו המתקיימת בשעות אחר הצהריים. 
7. מומלץ כי יהיה פחות פיצול בשעות הפעילות בשעות הבוקר בין המחלקה לסיעוד מורכב תומך למחלקה להנשמה ממושכת. 
8. יש להקפיד כי בכל מקרה בו משתחרר מטופל לקהילה, ההמלצות במכתב השחרור הרפואי יהיו תואמות את ההמלצות המופיעות במכתבי השחרור של מקצועות הבריאות ובכלל זה ריפוי בעיסוק.
מחלקה לגריאטריה שיקומית :
החוזקים בעבודת הריפוי בעיסוק:
5 מרפאות בעיסוק עובדות במחלקה השיקומית  כל אחת לפחות 4 ימים בשבוע .  הטיפול מתמקד בעיקר בטיפולים פרטניים במכון ריפוי בעיסוק. מתקיימת קבוצה מוטורית אחת לשבוע. במכון הריפוי בעיסוק שלושה חדרים מרווחים המאפשרים טיפול מוטורי , קוגניטיבי ותרגול ADL. בחדרים ציוד  מצומצם, 3 מחשבים ומיטה טיפולית.

מבדיקת הרשומה הרפואית עולה כי תהליך הקבלה הראשונית, האבחון , הגדרת המטרות וההתערבות מתבצעים בצורה מקצועית ומתועדים כנדרש. 
תחומים לשיפור ותיקון:
1. יש לצייד את המכון בציוד שיאפשר תרגול עצמאי מוטורי וקוגניטיבי .
2. יש להרחיב את הטיפול בריפוי בעיסוק מעבר לטיפול הפרטני כדי להבטיח מיצוי  מיטבי של האשפוז במחלקה. 
3. יש לחדד את יישום חלק ממטרות הטיפול ע"י מדריכות התעסוקה. 
4. מומלץ לנהל רישום של השתתפות המטופלים בפעילות התעסוקתית.
5. חדר האוכל משמש גם לפעילות תעסוקה, מומלץ לחשוב על דרכים לשינוי אוירה משעות הפעילות לשעות הארוחות (ליצור אוירה שונה ע"י מוסיקה נעימה)
6. יש לפעול להפחתת גורמי הרעש בשטחים הציבוריים במחלקה בשעות הפעילות ובשעות הארוחות.
7. מומלץ להתייחס ליציאות לפעילות בלובי  כחלק מתוכנית השיקומית
ולנהל רישום לגבי יציאת המטופלים לפעילות אלה.

8. מומלץ להשמיש את המרפסת במחלקה לטובת המטופלים. 
מחלקה להנשמה ממושכת 
כללי: 
ראוי לציון כי בתקופה הקצרה מאז הוקמה המחלקה השכיל צוות הריפוי בעיסוק לבנות שירות מקצועי מסודר ומאורגן עם מגוון תחומי עשייה. 

רצף טיפולי: 

ניכר כי הצוות מכיר היטב את המטופלים, וניבנית תוכנית טיפול אישית המותאמת לצרכיהם.
נעשים תהליכי הערכה מדוקדקים המותאמים למצבם הקוגניטיבי והתפקודי, נעשים תהליכי מעקב בתדירות גבוהה. נעשה תהליך הפנייה מסודר לצוות התעסוקה. ניכר שיתוף פעולה פורה בקרב הצוות הרב מקצועי. ראוי לציון כי מרבית המטופלים במחלקה הורדו ביום הבקרה לישיבה, רובם במרחב הציבורי. ניכר כי קיימת מודעות רבה לחשיבות סדר היום של המטופלים ופעילות הפנאי שלהם.

בכל מיקרה בו מטופל משתחרר לביתו נכתב מכתב שחרור מפורט ובו המלצות להמשך טיפול בקהילה. במידת הצורך נשלח מכתב תוך כדי תהליך האשפוז לצורך שינויי דיור והתאמת הבית. 

התערבות טיפולית: 
מתקיימים מגוון טיפולים פרטניים וקבוצתיים סנסומוטוריים תגובתיים ותפקודיים ומותאמים סדים ואביזרי עזר בהתאם לשיקול דעת מקצועי.

צוות הריפוי בעסוק שותף לשיחות תיאום ציפיות עם משפחות המטופלים, ומתבצעות הדרכות רבות למשפחות באופן שוטף.

קיים תיעוד מפורט כנדרש ברשומות.

ישיבות צוות : 
אחראית המחלקה משתתפת בישיבות הצוות הרב מקצועיות, קיים תיעוד כנדרש. 

תעסוקה: 
צוות התעסוקה מונה 3 מדריכות תעסוקה המתחלקות בינהן בשעות ובימים.

לכל מדריכה מספר מטופלים עליהם היא אחראית. בנוסף חלק מהמדריכות מנחות פעילות קבוצתית מוטורית , גינון ועוד...

מבחינת תכנים- מתקיימת פעילות מגוונת ומותאמת לצורכי המטופלים. הפעילות כוללת אקוטאליה, התמצאות, שימוש במוסיקה, גינון טיפולי, תנועה, גרייה חושית, יצירה ועוד. 

תחומים לשיפור ותיקון
1. יש לשנות את יחס שעות ריפוי בעיסוק- תעסוקה במחלקת המונשמים כנדרש - שעות התעסוקה עד כרבע מהתקינה הכוללת למחלקה. 

2. יש חשיבות רבה מאוד להרחבת ההתערבות הטיפולית בתחום התקשורת,  לטיפול ומציאת פתרונות לשיפור תחום משמעותי זה אצל המטופלים. לצורך כך, יש לרכוש ציוד מותאם כגון מתגים, לחצני מצוקה מותאמים, לוחות מחיקים , טאבלטים (כיום יש רק אחד)  ועוד. 
3. בהמשך לסעיף הקודם, חשוב להבנות ולהרחיב את שיתוף הפעולה בין המרפאים בעיסוק לקלינאי התקשורת בהקשר זה.
4. כמו כן, מומלץ לרכוש אוזניות ולהרחיב את השימוש במוסיקה כאמצעי התערבות. 
5. מומלץ להבנות ולהטמיע  גישת הטיפול הפליאטיבי במסגרת תהליכי ההערכה וההתערבות  במחלקה . 
6. ביום הבקרה נמצא כי ההמלצות במכתבי השחרור של המרפאים בעיסוק לא הופיעו כלל במכתבי השחרור הרפואי מהמחלקה. יש לוודא כי המלצות אלו יופיעו במכתב הרפואי- יש לכך השלכות משמעותיות מאוד על הרצף הטיפולי במטופלים.
7. מומלץ כי מרפאים בעיסוק מהמחלקה יצאו להשתלמויות רלוונטיות למחלקה, כגון קורס מונשמים  וקורס פליאטיבי (לדברי הצוות 2 מהצוות מיועדים  לצאת לקורס מונשמים הקרוב).
8. מומלץ לשקול מחדש את מבנה מערך התעסוקה (הכוונה לפיצול כ"א ולא לתכנים), פיצול שעות העבודה בין עובדים רבים באותה מחלקה מציב קשיים ואתגרים רבים שניתן להימנע מהם.

6.  עבודה סוציאלית:
מח' סיעודית ותשושי נפש:    92%
מח' לסיעוד מורכב תומך:  92%  
מח' לגריאטריה שיקומית:  90% 

מח' להנשמה ממושכת : 88%

כח אדם וארגון השרות:  

נמשכת תחלופת כח אדם בצוות השירות. מאז הבקרה האחרונה נקלטו 2 עו"סיות חדשות. מנהלת השירות הנוכחית שתפקדה עד כה כממלאת מקום, חזרה מחופשת לידה ב-4/16 ומונתה למנהלת השירות בפועל. סה"כ תקינה בשרות כולל משרת ניהול (16 ש"ש)- 208 ש"ש , על פי הפירוט: מחלקות סיעודיות- 48 ש"ש. 

מחלקות לסיעוד מורכב: 32 ש"ש.

מחלקות לגריאטריה שיקומית: 72 ש"ש.

מחלקה להנשמה ממושכת- 40 ש"ש.

השירות מאורגן באופן יעיל. הטיפול בנושאים רוחביים מחולק בין העובדים עם הקצאת שעות מותאמת.

הכשרה:

· מנהלת השירות בעלת ניסיון וותק מקצועי אך ללא הכשרה בתחום הגריאטריה. כיום, משתתפת בהכשרת מנהלים/ראשי תחומים. ההכשרה מתבצעת ברמה הרשתית בתדירות של פעם בחודש. 
· במהלך 2005 עו"ס המחלקה לסיעוד מורכב תומך השתתפה בהכשרה.
נהלים פנימיים: 
הושלמה בנייתם של נהלים פנימיים: הדרכת עו"ס חדש (8/15) וטיפול בנפטר (9/15).

פעילות ברמה המוסדית:

טיפול בתלונות: 
מוסדו תהליכי עבודה שיטתיים. קיים תהליך מסודר של העברת המידע לראשי התחומים. תהליך הטיפול בתלונה נגיש בתפריט התוכנה: שביעות רצון של המטופל. כמו כן ישנו מעקב מול יוזם התלונה.

תקשורת מקצועית:

מתבצעת במגוון אמצעים:

1. תקשורת ממוחשבת (תמסורת בין משתמשים).
2. ישיבות צוות בכיר- פעם בחודש – סוגיות מוסדיות.
3. מפגשי צוות בכיר כל שבוע במועד קבוע- עדכונים.
4. עו"ס מצטרפת לביקור בכל המחלקות. המידע מתועד במחברת קשר בשירות הסוציאלי.
5. עו"ס משתתפת בקביעות בישיבות צוות מחלקתיות יזומות על ידי הסיעוד.
הדרכת צוות : 
השירות יוזם פעילות להעשרת הידע המקצועי במסגרת חת"ש. בחירת הנושאים מותאמת לצרכי בית החולים.

טיפול בניצולי שואה: 
הטיפול והמעקב אחר מימוש זכויות מיושמים ברמה המחלקתית. מנהלת השירות החלה לרכז את התחום ברמה המוסדית.

ביקורי משפחה: 
הדיווחים בתחום חלקיים וטעונים שיפור.

פעילות חברתית תרבותית:

עו"ס מחלקה לגריאטריה שיקומית משתתפת בוועדה מוסדית לתכנון אירועים לשיפור איכות חיי המטופלים.

מניעת התעמרות: 
רכזת הוועדה משתתפת בימי עיון ופורום ארצי של רכזות התעמרות. שותפה לדיונים הקשורים לניהול סיכונים ולוקחת חלק בפילוח נתונים חודשי. קיימת הקפדה על הטמעת הנוהל בקרב עובדים חדשים. הדיונים באירועים עם חשד להתעמרות משקפים תהליכי איתור טיפול והסקת מסקנות למניעת הישנותם.
מחלקות סיעודיות ותשושי נפש:

מחלקה לתשושי נפש: 
חדרי המטופלים ללא צביון אישי (הערה חוזרת). מחלקה סיעודית ב' (ג1) למרות הצפיפות בעקבות קליטת מטופלים ממחלקה שנסגרה, ניכרת השקעה ביצירת אוירה נעימה ובסביבת אכילה אסטטית ומכבדת.

הפעלה קבוצתית: 
הסתיימה הפעלת מטופלים במחלקה לתשושי נפש בשיתוף פעולה עם מדריכת התעסוקה. החלה הפעלה קבוצתית של מטופלים ממחלקות סיעודיות בהנחיה משותפת של עו"ס ומרפאה בעיסוק. ההפעלה מיועדת למטופלים צלולים ומתמקדת בשיפור התקשורת הבין אישית באמצעות גירויים ויזואליים. 

ישיבות צוות רב מקצועי: 
תכנון וארגון הדיונים  מותאם להנחיית הנוהל. דיווחי העו"ס, בחלק מהפרוטוקולים, חוזרים על עצמם ואינם משקפים שינויים ועדכון שלבי טיפול.

אפוטרופסות: 
במחלקה לתשושי נפש – 21 חסויים מתוך 32 מטופלים. אין צורך בהערכת נזקקות במחלקה זו. מומלץ לזמן משפחות להעלאת מודעות הצורך במינוי בהקשר של אי שיתוף פעולה בנושא (לגבי 8 מטופלים ללא מינוי).

גמלת דמי כיס: 
הטיפול והמעקב מתבצעים על פי נוהל פנימי שנבנה. קיימת התייחסות לצרכים ורצונות המטופלים.

תיעוד ודיווח : 
שלבי הטיפול מתועדים בפירוט ברשומת המטופל.

מחלקה לסיעוד מורכב תומך: 

הפעלה קבוצתית: 
נערכה הפעלת מטופלים מתוכננת בשיתוף פעולה עם מדריכת תעסוקה (2/16-5/16).

טיפול פליאטיבי: 
במהלך 2016 השלימה העו"ס המשתתפת בוועדה המוסדית הכשרה בתחום.  מתוכננת הצטרפות עו"ס המחלקה להנשמה ממושכת. ניתנה הדרכה על ידי עו"ס בכל המחלקות לגבי יפוי כח משולב. דווח כי כל המטופלים, למעט מטופלים בסטטוס שיקומי, מוגדרים כפליאטביים. בישיבות צוות רב מקצועי כל סקטור מתייחס להיבטי הטיפול הפליאטיבי. 

אפוטרופסות: 
קיים מעקב אחר תפקודם של האפוטרופוסים: בני משפחה ואפוטרופוסים חיצוניים. ריכוז המידע עדכני ולכל החסויים נמצאו כתבי מינוי.

ישיבות צוות רב מקצועי: 
מטופלים חדשים – עד 10 ימים מקליטתם במחלקה. לאחר כחודש נערך דיון להעמקת ההכרות. מתבצע מעקב אחר התאקלמות לאחר חודשיים. מטופלים ותיקים- כל רבעון.

תכנון שחרור: 
ביום הבקרה לא נמצאו מועמדים לשחרור. בבדיקת שחרור מטופלים בעבר קיים תיעוד של שלבי הכנת המטופל והמשפחה כולל שיחות משפחה עם צוות רב מקצועי.

מחלקה לגריאטריה שיקומית:

עו"ס החלה לעבוד ב-9/15 . ללא הכשרה בתחום הגריאטריה.

טיפול פרטני: 
תכניות הטיפול מותאמות לסוג השיקום ולשינויים בתפקוד המטופל.

מושם דגש על שיתוף ועדכן המטופל בכל שלבי האשפוז. מתקיימות שיחות משפחה לתיאום ציפיות והכנה לקראת שחרור. 

קליטת מטופל חדש: 
קבלה סוציאלית נערכת בעיתוי הנדרש. המידע המתועד – חלקי . קיים מעקב מתועד המתייחס לתקופת ההסתגלות.

אפוטרופסות: 
נמצאה התייחסות לשינויים בתפקוד הקוגניטיבי של המטופל והצורך במינוי אפוטרופוס נידון בישיבת צוות רב מקצועי.

ישיבות צוות רב מקצועי:  
עו"ס – אחראית על התחום.

ק. תקשורת משתתף לסירוגין. הפרוטוקולים כוללים דיון בהמלצות ישיבה קודמת, תכניות טיפול רב מקצועי וסיכום. 

תכנון שחרור: 
מעורבות גבוהה של העו"ס בתכנון השחרור בגלל ריבוי מקרים עם סיכון פסיכו – סוציאלי, סידורים מוסדיים, נופשון וחזרה לדיור מוגן ועוד.

מעקב אחר שחרור: 
המעקב מיושם ומתועד ברשומת המטופל.

המחלקה להנשמה ממושכת:

המחלקה נפתחה במאי 2016. העו"ס – החלה לעבוד בבית החולים ובמחלקה לפני כחודשיים. הושלמה היכרות כל המטופלים ומטפלים עיקריים.
קבלה סוציאלית: 
חסר מידע לגבי מטופלים שנקלטו במחלקה ממוסדות אחרים.

מעקב אחר הסתגלות:  
התיעוד מבוסס על דיווחים מתחום הרפואה והסיעוד בלבד. 

אפוטרופסות:  
במחלקה- 17 חסויים. העו"ס יוזמת תהליכי מינוי על פי שיקולים מקצועיים.

ישיבות צוות רב מקצועי:  

תכנון הדיונים ותיעודם באחריות  העו"ס.

דיונים סדירים נערכים פעם בחודש, מטופלים חדשים- עד שבוע מיום קליטתם במחלקה. קיימת הקפדה על השתתפות כל חברי הצוות. 

קליטת מטופל חדש:  
ישיבת צוות יזומה עם משפחה נערכת עד שבועיים מתאריך הקליטה. המפגש נועד לתיאום ציפיות והתייחסות להנחיות מקדימות.

תחומים לשיפור ותיקון:

1. נדרשת הכשרה של מנהלת השירות בתחום הגריאטריה.
2. להקפיד על ביצוע קבלה סוציאלית למטופלים חדשים על ידי העובדת הסוציאלית בלבד.
3. ליזום ולתעד מעקב אחר הסתגלות מול המטופל, המשפחה והצוות.
4. לשפר מעקב אחר ביקורי משפחה בשיתוף פעולה עם תחום הסיעוד.
5. לקדם בניית נוהל פנימי המתייחס לגמלת דמי כיס.
6. לקיים ולתעד מעקב אחר החלטות בועדה מוסדית למניעת התעמרות.
7. מומלץ לשלוח עו"ס המחלקה להנשמה ממושכת לתצפית במחלקות דומות במוסדות אחרים.
7.         קלינאות תקשורת
כללי
השירות מונה 3 קלינאי תקשורת בהיקף של 95 ש"ש. מנהל שירות מונה בחודש שקדם לבקרה. 
הצוות הינו צוות צעיר בעל ותק מקצוע של כשנה. במהלך השנה שקדמה לבקרה היו חודשים בהם היתה חסרה תקינה והשירות שניתן במוסד היה מצומצם מאד. מאז מונה מנהל לשירות הקלינאות בוצע ארגון מחדש של השירות, נבנתה חלוקת עבודה ברורה בין אנשי הצוות ויש שיפור בפריסת השירות במוסד. נבנו נהלי עבודה פנימיים שכעת נמצאים בשלבי כתיבה. מנהל השירות משתתף בכל הישיבות המוסדיות והמוסד מלווה אותו מקצועית בתחום הניהול.  מתקיימת תקשורת פנים ובין צוותית באמצעות הרשומה הממוחשבת.  נבנה נוהל גמילה מהזנה אנטרלית והוחל בהטמעתו במחלקות המוסד השונות. 
תנאים פיזיים וציוד
חדרי הטיפול של שרות קלינאות תקשורת כוללים שני חדרים. חדר טיפול אחד נמצא בקומת השיקום, אינו מותאם לטיפול מאחר ובמרכזו אמבטיה רחבה ושולחן צר לטיפול.  חדר הטיפול השני נמצא מחוץ למחלקה להנשמה ממושכת ואינו נגיש לכסא גלגלים בשל דלת מעבר צרה ועל כן משמש כמשרד בלבד. קיימים כלי הערכה ואבחון מגוונים ומתאימים, ציוד מגוון ועשיר, הנמצאים כולם בחדר הטיפול בקומה השיקומית בלבד. 
לטיפול במטופלים עם לקויות תקשורתיות הן במחלקה השיקומית והן במחלקה להנשמה ממושכת חסרים טאבלטים, מתגים, פלטים קוליים, תוכנות ללוחות תקשורת ואמצעים טכנולוגיים נוספים. 
מחלקה סיעודית
לא מבוצע איתור מובנה של מטופלים הזקוקים להתערבות קלינאי בכל תחומי המקצוע (בליעה, שמיעה, תקשורת). בתחילת השנה בוצעו מספר תצפיות אכילה אך בשל חסר בתקינה במוסד במהלך השנה שקדמה לבקרה כמעט ולא ניתן שירות קלינאות תקשורת למחלקה. 
בחודש האחרון מתקיימות הערכות מלאות ומעקבים לפי הצורך למטופלים המופנים לטיפול. אין דיווח בישיבות הצוות הרב מקצועיות. 
מחלקה לתשושי נפש
השירות הניתן למחלקה במהלך השנה שקדמה לבקרה היה מצומצם ובמהלך החודשיים האחרונים כלל לא ניתן בה שירות. 
מחלקות לגריאטריה שיקומית
נבנו נהלי עבודה פנימיים של קבלת מטופל, מתבצע איתור יזום על ידי קלינאי התקשורת בנוסף להפניות מהמחלקה.  
ההתערבות כוללת טיפולים פרטניים בתדירות הנדרשת, נבנית תכנית טיפול אישית לכל מטופל, מתבצעים מעקבים על פי הצורך. 
מתקיים תיעוד של תכנית ההתערבות והמעקבים באופן שוטף וקיימת התאמה בינה לבין הרישום הקיים אצל הגורמים הרלבנטיים במחלקה. 
קלינאי התקשורת החל להשתתף באופן רציף בישיבות הצוות במחלקה 
לא נכתבים דו"חות סיכום טיפול והמלצות להמשך טיפול.
מחלקה להנשמה ממושכת
מתקיימות הערכות והתערבויות טיפוליות בכל תחומי המקצוע. 
מתקיים תיעוד מלא ומעודכן של תכנית ההתערבות והמעקבים.
קלינאי התקשורת אינו מדווח בישיבות הצוות הרב מקצועיות. 
תחומים לשיפור ותיקון:
1. מומלץ להמשיך ולהבנות את שירות קלינאות התקשורת במוסד. להמשיך לבנות ולהטמיע נהלי עבודה פנימיים ורוחביים בכל מחלקה. 
2. חשוב להמשיך ולשפר את רמת התיעוד ברשומה הרפואית שתכלול גם נתונים אישיים ומצב המטופל טרם אשפוזו ומצבו הנוכחי. 
3. יש להקפיד על מתן שירות קלינאות תקשורת עקבי ושוטף במחלקות הסיעודיות ובתשושי הנפש. 
4. יש לשפר ולאפשר מתן טיפול הולם למטופלים. חשוב להנגיש את חדר הטיפול הקלינאי בקומת המחלקה להנשמה ממושכת למטופלים עם כסאות גלגלים ולציידו בציוד ואביזרי טיפול.
5. מומלץ להרחיב את השימוש באביזרי תקשורת טכנולוגיים הן במחלקות לגריאטריה שיקומית והן במחלקה להנשמה ממושכת. 
6. בכדי לשמור על רצף טיפול תקין יש חשיבות לכתיבת דו"חות שחרור למטופלים המותאמות להמלצות הנכתבות במכתבי השחרור המחלקתיים. 
7. חשוב להמשיך לאפשר לצוות להשתתף בהשתלמויות מקצועיות המתאימות לצרכי אוכלוסיית המטופלים.
8.  רוקחות: 
מח' סעודיות: 95%

מח' לסיעוד מורכב תומך: 96%

מח' להנשמה ממושכת: 95%

כח אדם

במוסד מועסק רוקח בהיקף משרה של 39 שעות שבועיות.

החוזקים בעבודת הרוקח

1. הרוקח עבר השתלמות בנושא מרשם רוקח ופרמקותרפיה בשנתיים האחרונות.
2. הזמנות מתבצעות ע"י הרוקח.
3. הרוקח ביצע התערבות לכל מטופלי המוסד ועדכון של פעם ברבעון.
4. מבוצעת בקרה במחלקות אחת לשבועיים.
5. לרשות הרוקח ספרות מקצועית עדכנית.
תחומים ושיפור לשיפור ותיקון
חדר שירותי הרוקחות

חלק מהאחסון מבוצע ע"ג משטחים נמוכים אשר אינו מאפשר ניקוי הרצפה תחתם.
המחלקות 

ניטור הטמפרטורה במקררי התרופות במוסד נעשה ע"י מד חום מינימום/מקסימום. יש להצטייד באוגרים בהתאם לדרישות נוהל 126.
מחלקה סיעודית ג' 1

· טיפות עיניים פתוחות, עבור מטופלים שונים, מאוחסנות יחדיו ללא הפרדה. יש לאחסן לכל מטופל בנפרד.
·  לאחד המטופלים הוראה בקרדקס של "בטקורטן משחה" ובפועל מקבל "בטקורטן G משחה".
· לאחד המטופלים הוראה של "פמוטידין 40", חצי כדור פעם ביום ובפועל מקבל כדור של 20 מ"ג. יש לשנות ההוראה.
· מד החום מינימום/מקסימום במקרר הראה טמפרטורת מינימום של °c4.9- במעמד הביקורת. טמפרטורת המינימום ברגש אשר במקרר הייתה תקינה. יש לבדוק תקינות מד חום המינימום/מקסימום.
· העלי נמצא לא נקי.
מחלקה לסיעוד מורכב תומך ג'2

· ע"ג עגלת הטיפולים תכשירים לשימוש חיצוני מאוחסנים יחד עם תכשירים לשימוש פנימי ללא הפרדה.
· בחלק מתאי התרופות נמצאו תרופות אשר הטיפול בהן הופסק. יש לפנות תרופות שאינן בשימוש.
· סמים מסוכנים

· יש לסמן בקבוקי המתאדון הנמסרים למחלקה בכל הפרטים הנדרשים, לרבות תוויות זהירות.
מחלקה להנשמה ממושכת:
· נמצא כי במהלך חודש יולי, במשך כ- 3 ימים, תועדו במקרר טמפרטורות של מתחת לאפס. הצוות לא דווח לרוקח ולא נעשה דבר בנדון. התבקשתם לא להשתמש בתרופות עד לבדיקת תקינותן מול היצרן. במקביל, יש לחדד מול הצוות הנהלים והפעולות אותן יש לבצע במקרה של חריגה בטמפרטורה.
· לא כל התרופות מאוחסנות בארונות הניתנים לנעילה.
· תמיסות אינהלציה מאוחסנת יחד עם תכשירים לשימוש פנימי. יש להפריד.
· נמצאו טיפות עיניים שנפתחות ב- 2.5.16 ולכן תוקפו פג.
· תיקונים בפנקס הסמים המסוכנים נעשים לעיתים תוך כדי טשטוש הנתון הקודם.
9.       בריאות הסביבה:
  80%
א. כללי:
במהלך הבקרה נבדקו פונקציות משותפות במוסד ובמחלקות סיעודית ג 1' , מחלקה לסיעוד מורכב 2ג', מחלקה להנשמה ממושכת ומחלקה לתשושי נפש. בבית החולים לא מועסק מב"ס (ממונה בריאות הסביבה), אשר תפקידו לבדוק קיום ביצוע ההנחיות למוסדות רפואה, בין השאר בנושאים: דרישות למערכות אספקת מים, מניעת מחלת לגיונרים, מערך מזון ועוד. במוסד מועסקת חב' בטיחות מזון "גיל כדורי".
ב. ביצוע דרישות המפורטות בבקרות הקודמות: 
הדרישות בוצעו באופן חלקי.
ג. ממצאי הבקרה:

1. מערכות אספקת מים:

מקור המים: הזנת מים למוסד ממערכת אספקת מים של תאגיד מים ת"א.

1.1 תכניות מערכת אספקת מים במוסד:

לא הוצגה תכנית של רשת המים (מערכות מים קרים וחמים). 
1.2 ניטור, רישום ודיווח:

1.2.1 במוסד מבצעים בדיקות מקרוביאליות חודשיות, בדיקות ללגיונלה ובדיקות כימיות. אך:

1.2.1.1 בחירת נקודות הדיגום ומספרן אינה מתבססת על דרישות משרד הבריאות ועל משטר זרימת מים ורגישות הנקודות. למשל, לפי תכנית דיגום לימס קיימת נקודת דיגום "מטבח", במקום דיגום בנקודה הזו דוגמים ב"מטבחון". דיגום מבוצע רק באחד מהחדרים במקום בשניים. 

1.2.1.2 לא קיימת נקודת דיגום "כניסה לבית חולים". לא נבדקים מים במחלקה לסיעוד מורכב תומך. לא ברורה נקודת דיגום "מים חמים כיור תחילת קו חדר 362". 
1.2.1.3 מהלך דיגום אינו תקין.
1.2.1.4 רק בנקודה אחת דוגמים מים לפרמטרים הנדרשים לפי הנחיות  פרק מים למוסדות רפואה. ביתר נקודות הדיגום דוגמים את המים לפרמטר ספירה כללית בלבד.
1.2.1.5 בדיקות לגילוי חיידקי לגיונלה מבוצעות בנקודה אחת בלבד וללא ביטול מנגנון למניעת כוויות.

1.2.1.6 הופעלה  מחלקה להנשמה ממושכת ללא ביצוע בדיקות מים.
1.2.1.7 בדיקות כימיות למתכות כבדות מתבצעות במים קרים בחדר 356. לא מתבצעת בדיקה במתקני מי שתייה.

1.2.1.8 קיים ניטור ורישום בדיקות רמת כלור נותר בעזרת ערכת שדה כפי שנדרש. אבל הנתונים לא תואמים לתוצאות בדיקות בזמן הביקורת. מכשיר מדידה לא עבר כיול תקופתי.
1.3 הגנת רשת מי שתייה מזרימה חוזרת:

1.3.1 במוסד הותקנו 14 מז"חים ו-2 שסתומי חכ"כ. האביזרים עברו בדיקה תקופתית, דו"חות בתוקף. נתונים המפורטים בחלק מדוחות בדיקה אינם נכונים. 
1.3.2 הפרדת מערכות מי השתייה ממערכות שאינם מי שתייה היא חלקית ובחלק ממערכות אינה נכונה:

1.3.2.1 לא מוגנות הזנות מים לחלק מצינורות גמישים, כולל אזור דחסן אשפה ותחנת שאיבת שפכים. צינור גמיש שמוזן מרשת מי שתייה נמצא בבור שאיבת שפכים.
1.3.3.2 מילוי בריכות אגירת מים למי שתייה ולכיבוי אש מתבצע מרשת מי שתייה ללא מרווח אוויר. מערכת אספקת מים של הבריכות לא הופרדה. לא קיימת הגנה על רשת מי שתייה. בבריכת אגירת מים לכיבוי אש לא קיים צינור גלישה.

1.3.3.3 בהזנת מים למערכת כיבוי אש הותקן שסתום חכ"כ. מבנה מערכת אספקת מים דורשת התקנת מז"ח.
נדרש לבצע סקירה מלאה של רשת המים במטרה לאתר את כל נקודות הסיכון.

1.4 במוסד לא קיימת מערכת חיטוי מי שתייה משלימה (כולל מגדלי קירור). בזמן בקרה ריכוז חומר חיטוי בחדר מכונות (יציאה מבריכת אגירת מי שתייה – 0.13 מג"ל, חדר 361 0.1 מג"ל) היה פחות מנדרש ! ליקוי זה היה גם בדוחות הקודמים של לשכת הבריאות.
1.5 מערכות המים החמים:

1.5.1 חימום מים מבוצע ע"י דודים חשמליים שהותקנו בכול חדר אמבטיה.

1.5.2 הוצג מסמך על ניקוי וחיטוי שנתי של בריכת אגירת מים מתאריך 27.04.16 וניקוי וחיטוי מגדלי קירור ו"מערכות מים" מתאריך 25.10.15. הדיווחים אינם תואמים לנדרש! לאחר ביצוע ניקוי וחיטוי מאגר מים ומגדלי קירור לא מתבצעות בדיקות מים. לא הוצג אישור לניקוי וחיטוי דוודים. לא מבצעים ניקוז סדיר של הדוודים. 

1.5.3 טמפרטורת מים חמים אינה תואמת לדרישות הקיימות. בחדרים של המחלקה להנשמה ממושכת נמדדה טמפרטורת מים חמים 51.7 מעל' צ.

1.5.4 מניעת כוויות: במחלקות הותקנו ברזי וויסות טמפרטורה בצמוד לדוודים. לא הוצג אישור לשכת הבריאות למיקום התקנתם. לא קיימת אפשרות לביטול פעילות הגבלת טמפרטורת מים. לא הותקנו אבזרים למניעת כוויות מונשמים במחלקה להנשמה ממושכת.
1.6. מניעת לגיונלה: בנוסף למפורט בסעיפים הקודמים יש להוסיף שבזמן הביקורת הוגש התיעוד הנדרש לפי הנחיות למניעת ריבוי חיידקי ליגיונלה. מגדלי קירור נמצאים בחדר מכונות מתחת למפלס קרקע. פליטת אוויר ממגדלי קירור במפלס קרקע.
2. מערכת סילוק שפכים:

2.1 לא הוגשה תכנית מערכת טיפול וסילוק שפכים.

2.2 לא הוגש רישיון עסק לביובית.
2.3 תחנת שאיבת שפכים נמצאת בקרבה למטבח של המוסד. קיימת משאבה אחת בלבד.
3. טיפול בפסולת רגילה, זיהומים ופסולת רפואית מסוכנת: 
כמרכז פינוי פסולת זיהומית משתמשים באזור נגיש ולא נעול.
4. טיפול לא רפואי בגוף האדם: 
לא הוצג רישיון למבצעים את הטיפול.

5. מערך הזנה - קבלה, טיפול והגשת מזון:

5.1 כללי:

5.1.1 לא הוגשו מסמכים המאשרים את המטבח ושיטת הפעלתו. המטבח מופעל בשיטה "בשל – הגש", ללא תנאים להכנת מזון לצריכתו בשבת ובחגים.
5.1.2 תכנון המטבח אינו תואם את היקף הבישול במקום ואינו מאפשר פס אחסון וטיפול תקין במזון.  קיימת סכנה לזיהום צולב של מזון גולמי, בתהליך ומזון מוכן.

5.1.3 שטיפת ידיים במטבח מבוצעת במדורי עבודה.

5.1.4 לא קיימת בקרת תהליך קבלת מזון כפי שנדרש. לא היו המסמכים הנדרשים לספקי מזון. החומר הושלם חלקית בזמן הבקרה ולאחר סיומה.
5.2 מטבח ואספקת מזון למחלקות:

5.2.1 תהליכי עבודה במטבח לקויים ביותר (הפרדות בין מזון גולמי, מזון בתהליך ומזון מוכן באחסון ובטיפול, תהליכי הפשרה, שימוש בביצים ועוד)!
5.2.2 לא קיימת בקרה על אחסון מזון. שיטתFIFO  לא הופעלה. במקפיא מחזיקים מזון שתוקף שלו פג בתאריך 12.06.16: 14 ק"ג המבורגרים וקציצות תוצרת מפעל "אנטרקות פרמיום". המזון הושמד ע"י מנהל המוסד. 

5.2.3 בקרת טמפרטורת מזון באחסון, תהליך ולפני מסירתו למחלקות היא חלקית.

5.2.4 חדרי קירור והקפאה מחוברים למערכת ממוחשבת. בזמן הבקרה טמפ' אחסון מזון במתקני קירור/ הקפאה הייתה תקינה.

5.2.5 תהליך הפשרת מזון קפוא מן החי אינו תקין.

5.2.6 אחסון כלי מטבח לאחר שטיפתם אינו מאפשר יבושם.

5.2.7 הובלת מזון חם למחלקות ממטבח נעשה באמצעות עגלות חימום. הפעלתן לקויה ואינה מאפשרת שמירת טמפרטורה תקינה של מזון. עגלות להובלת מזון לא מצוידות במדי טמפרטורה.  
5.2.8 במחלקות לא מבצעים פיקוח על טמפ' מזון בזמן קבלתו, על כך מצביעה טמפרטורת המזון במחלקות. למשל בארוחת בוקר טמפ' סלט במחלקה לתשושי נפש הייתה 18 מעל'. צ.   במחלקה להנשמה ממושכת מחזיקים מזון רגיש ללא קירור. במחלקה זו קיים רישום מדידת טמפ' , אבל לא הוצג מד טמפרטורה.
5.2.9 חלוקת מזון במחלקות בעייתית. במחלקה לתשושי נפש חלוקת המזון נעשית על ידי 2 עובדות , רק אחת מהן מוגדרת כעובדת מטבחון חלוקה. העובדות מחלקות את המזון ללא סינרים. 

5.2.10 לניקיון מדורי עבודה במטבחונים של מחלקות נעשה שימוש בסמרטוטים.

5.2.11 טמפרטורת אחסון מזון במקררים של מחלקות לא תקינה.  טמפרטורת מזון שמאוחסן במקררי מחלקות בין 9.7 לבין 13.4 מעלות צ.

5.2.12 במקררים שהותקנו במטבחוני מחלקות מאחסנים מזון פרטי של חולים ושל צוות.

5.2.13 מזון שלא היה בו שימוש במחלקות מחזירים למטבח!

5.2.14 דגימות מזון. דגימות מזון במשקל נמוך מנדרש.
6. כביסה ומצב תברואי:
במחלקות לא קיימת הפרדה מוחלטת באחסון אוגרים לכביסה מלוכלכת ולפסולת, כלי ניקיון לשירותים, חדרים ומטבחונים. בעגלות לכביסה מלוכלכת נעשה שימוש להעברת פסולת.

7. מתקנים לצוות:
לא קיים חדר אוכל צוות.

10.  תשתיות ותחזוקה : 
נעשו מספר רב של שינויים לשיפור התנאים הפיזיים והאסתטיקה בבי"ח.

בכניסה לבי"ח גינה מטופחת, החצר לתשושי נפש שופצה והוחלפו הרהיטים במספר מחלקות. נפתחה מחלקה חדשה להנשמה ממושכת. לבי"ח נוף לכיוון הים. נמצא במרכז שכונת עג'מי נגיש לקווי אוטובוס רבים. לבי"ח מגרש חניה גדול לרשות העובדים והאורחים.

תחומים לשיפור ותיקון: 
1. מערכת אחות חולה במחלקה להנשמה ממושכת לא תקינה. 
2. אין שני גנרטורים למחלקה להנשמה ממושכת לגיבוי על פי הנדרש בנוהלים.
3. אין ציוד כיבוי אש ב"אזור החמצן" של בית החולים.
4. יש להתקין פרגולות במרפסות. 
5. יש להגביל את פתיחת החלונות במחלקה לתשושי הנפש על פי הנוהלים. 
6. יש לסגור תקרות אקוסטיות היכן שחסר ברחבי בי"ח.
7. במחלקה הסעודית יש לדאוג שכל לחצני המצוקה יפעלו.
8. יש להמשיך ולהחליף/ לשפץ מיטות שידות וארונות.
9. יש לתקן רטיבויות בתקרה במספר מקומות בבי"ח. 
10. יש להתקין לחצן מצוקה במקרר החלבי במטבח המרכזי.   
נספח ג'




תקן מול מצבה- כוח אדם  ל- 234 מאושפזים 

כח אדם מנהלי לכל בית החולים 


	
	תקן כוח אדם נדרש מינימלי ברוטו
	כוח אדם בפועל ברוטו

	מנהל אדמיניסטרטיבי
	1
	1

	מנהל רפואי
	0.5
	1 – גריאטר מומחה

	אחות ראשית
	1
	1  

	ס. אחות ראשית
	1
	1  -  שתי עובדות    

	ניהול שרות תזונה
	-
	0.30

	ניהול שרות פיזיותרפיה
	-
	0.825

	ניהול שרות עבודה סוציאלית
	-
	0.45

	רוקח
	0.97
	1 בכל בית החולים 

	אם בית
	2.3
	2.5

	מזכירה
	2.3
	4

	ע' ניקיון
	10.5
	17

	טבח/עובדי מטבח
	7
	7 במטבח המרכזי + 14  במחלקות

	חצרן/גנן
	1
	1

	מחסנאי
	1
	1 

	משגיח כשרות
	1
	1  

	אנשי אחזקה
	2.3
	5


תקן מול מצבה- כח אדם ל- 109 סיעודיים ותשושי נפש    

	
	 תקן כח אדם נדרש מינימלי ברוטו
	כוח אדם בפועל ברוטו 

	רופאים
	1.50
	1.8 מתוכם 1.2 מומחים בגריאטריה

	אחיות
	18.43
	20

	כוח עזר
	37.81
	41

	פיזיותרפיה
	1.34
	1.48

	מרפאה בעיסוק
	0.58
	0.60

	תעסוקה
	1.60
	2.73

	עו"ס
	1.09
	1.35

	תזונאית
	0.54
	0.66

	קלינאית תקשורת
	0.08
	0.33

	עוזר פיזיותרפיה
	-
	0.80


תקן מול מצבה- כח אדם למחלקה לסיעוד מורכב תומך - 37 מאושפזים
 

	
	תקן כוח אדם נדרש מינימלי ברוטו
	כוח אדם בפועל ברוטו

	רופאים
	3.08 מתוכם 1.03 גריאטר
	2.9 מתוכם 0.5 מומחים בגריאטריה

	אחיות
	13.35
	18  מתוכם 1.5 מעשיות

	כוח עזר
	11.81
	15

	פיזיותרפיה
	0.51
	0.74

	מרפאה בעיסוק
	0.51
	0.57

	תעסוקה
	0.26
	0.825

	עו"ס
	0.51
	0.90

	תזונאית
	0.51
	0.66

	קלינאית תקשורת
	0.21
	0.44

	עוזר פיזיותרפיה
	-
	0.3


תקן מול מצבה- כח אדם  2 מחלקות לגריאטריה שיקומית שבהם 64 מאושפזים שיקומיים

    

	
	עפ"י תקן נדרש
	עפ"י כוח אדם בפועל

	רופאים
	6.20 מתוכם 1.77 מומחה בגריאטריה + 0.88 מומחה בשיקום
	 5.75 מתוכם  1.5 מומחה בשיקום + מנהל מחלקה מומחה בגריאטריה

	אחיות
	23.90
	27

	כוח עזר
	19.47
	25

	פיזיותרפיה
	4.43
	6.29

	מרפאה בעיסוק
	3.54
	4.56

	תעסוקה
	0.89
	1.32

	עו"ס
	1.33
	2.03

	תזונאית
	0.89
	1.21

	קלינאית תקשורת
	1.33
	1.37

	פסיכולוג
	0.44
	אין

	עוזר פיזיותרפיה
	1.77
	1.18                                             


תקן מול מצבה- כח אדם למחלקה להנשמה ממושכת: בפועל 19 מאושפזים 
 

	
	  תקן כוח אדם נדרש מינימלי ברוטו
	כח אדם ברוטו על פי רישוי

	רופאים
	 3.66
	4.5 מתוכם 1 מומחה בגריאטריה + 0.5 מומחה בהרדמה ושיקום

	אחיות
	19.24
	23.81 מתוכם 2.4 מעשיות 

	כוח עזר
	11.91
	16.5

	פיזיותרפיה
	2.29
	2.75

	מרפאה בעיסוק
	1.83
	1.21

	תעסוקה
	-
	0.96

	עו"ס
	0.92
	1.12

	תזונה
	0.23
	0.275

	קלינאית תקשורת
	0.18
	0.47

	טכנאי הנשמה
	0.27
	0.33

